hotchpotch/miracl-hf-unified huggingface dataset:
ท่าอากาศยานกองบิน 1 นครราชสีมา
ท่าอากาศยานกองบิน 1 นครราชสีมา ตั้งอยู่ที่อำเภอเมืองนครราชสีมา จังหวัดนครราชสีมา เป็นที่ตั้งของกองบิน 1 นครราชสีมา ซึ่งเป็นส่วนหนึ่งของกองทัพอากาศ ตั้งอยู่ห่างจากกรุงเทพมหานครไปทางตะวันออกเฉียงเหนือประมาณ 250 กิโลเมตร บริเวณทางตอนใต้ของตัวเมืองนครราชสีมา
ในช่วงสงครามเวียดนาม ท่าอากาศยานนี้ถูกใช้เป็นฐานทัพของทหารสหรัฐในประเทศไทย
ท่าอากาศยานแห่งนี้ปิดให้บริการในเชิงพาณิชย์ลง หลังจากเปิดท่าอากาศยานนครราชสีมา ปัจจุบันใช้ในด้านการทหารเท่านั้น
ปลาปักเป้ายักษ์
"สำหรับปลาปักเป้ายักษ์ที่พบในน้ำจืด ดูที่: ปลาปักเป้าเอ็มบู"
ปลาปักเป้ายักษ์ หรือ ปลาปักเป้าลายเสือ หรือ ปลาปักเป้าก้นดำ (; ) เป็นปลาปักเป้าชนิดหนึ่ง ในวงศ์ปลาปักเป้าฟันสี่ซี่ (Tetraodontidae)
มีรูปร่างยาว หัวโต ลำตัวค่อนข้างกลม ส่วนท้ายแบนข้างเล็กน้อย ลำตัวสีขาว มีลายเลอะสีเทาและจุดสีดำเล็ก ๆ กระจายทั่วตัว
มีความยาวเต็มที่ได้ถึง 120 เซนติเมตร นับเป็นปลาปักเป้าชนิดที่ใหญ่ที่สุดที่พบได้ในประเทศไทย เป็นปลาที่หากินในระดับใกล้กับหน้าดิน อาศัยอยู่ตามแนวปะการัง กินสัตว์น้ำเล็ก ๆ ตามหน้าดินเป็นอาหาร
พบกระจายพันธุ์ในแถบอินโด-แปซิฟิก ในน่านน้ำไทยพบได้ทั้งฝั่งอ่าวไทยและทะเลอันดามัน แต่เป็นปลาที่ไม่พบบ่อยมากนัก
นิกกี โรเมโร
นิก โรเตเฟล () เป็นที่รู้จักกันดีในวงการของเขา นิกกี โรเมโร () เป็นดีเจและโปรดิวเซอร์เพลงเฮาส์ชาวดัตช์ เขาได้ทำงานร่วมและได้รับการสนับสนุนจากดีเจชื่อดัง เช่น เชสโต Fedde Le Grand Sander Van Doorn เดวิด เกตตา Toshaan Saini, แคลวิน แฮร์ริส และ Avicii
เขมรภูมินทร์
เขมรภูมินทร์ [เข-มะ-ระ-พู-มิน] (; ) หรือ เมืองเกาะกง () เป็นเมืองหลักของจังหวัดเกาะกง ประเทศกัมพูชา ตั้งอยู่ใกล้ปากแม่น้ำเกาะปอที่ไหลลงสู่อ่าวไทยในเขตอำเภอสมัคเมียนเจย เมืองเขมรภูมินทร์อยู่ห่างจากชายแดนไทยเพียง 10 กิโลเมตร ห่างจากเมืองแซรแอมเปิล (นาเกลือ) 138 กิโลเมตร และเดินทางอีก 133 กิโลเมตร ก็จะถึงพนมเปญ
หลังจากการก่อสร้างสะพาน และปรับปรุงทางหลวงหมายเลข 48 ซึ่งก่อสร้างในช่วงปี พ.ศ. 2550-2553 เพื่อเชื่อมเกาะกงไปกรุงพนมเปญและเมืองพระสีหนุ ทำให้เมืองแห่งนี้มีความสำคัญมากขึ้น
ชาวเกาะกงทั้งที่มีเชื้อสายเขมรและไทย เรียกเมืองหลักนี้ว่า "เกาะกง" ซึ่งมีความหมายตรงตัวว่า "เกาะที่ชื่อกง" ต่อมาเมื่อช่วงที่เกาะกงอยู่ภายใต้อิทธิพลของกรุงสยาม รัชสมัยพระบาทสมเด็จพระจอมเกล้าเจ้าอยู่หัว ได้พระราชทานนามเมืองแห่งนี้ว่า "ปัจจันตคิรีเขตร" ซึ่งมีความหมายว่า "ปลายเขตแดนที่ภูเขา" และตั้งนามเมืองให้คล้องกับเมืองประจวบคีรีขันธ์ (เดิมชื่อ "บางนางรม") ซึ่งเมืองทั้งสองตั้งอยู่ในแนวรุ้งเดียวกัน ดังปรากฏไว้ความว่า
"...ขุนสารประเสริฐรับพระบรมราชโองการใส่เกล้าฯ ทรงพระกรุณา โปรดเกล้าฯ สั่งว่า เมืองบางนางรมนั้นโปรดเกล้าฯ ให้เรียกเมืองประจวบคีรีขันธ์ กับที่เกาะกงนั้น โปรดเกล้าฯ ให้เรียกว่า เมืองปัจจันตคิรีเขตร ให้กรมวัง หมายไปยังกรมพระกลาโหม กรมท่า กรมพระศุภรัต สัสดีซ้ายขวา ให้เรียกชื่อเมืองทั้ง ๒ ให้ถูกตามแบบรับสั่ง"
ต่อมาในรัชสมัยพระบาทสมเด็จพระนโรดม สีหนุ ทรงพระราชทานนามให้เมืองนี้ใหม่ว่า "เขมรภูมินทร์" มีความหมายว่า "เขตแดนของกษัตริย์กัมพูชา" ซึ่งปัจจุบันยังคงใช้ชื่อนี้อยู่ แต่กลับไม่เป็นที่นิยมเรียกนัก ประชาชนส่วนใหญ่ยังนิยมเรียกเมืองนี้ว่า "กรุงเกาะกง"()
แต่เดิมที่ทำการเมืองเกาะกงตั้งอยู่ที่เกาะเสก็ดและขึ้นต่อจังหวัดกำปอต ต่อมาในปี พ.ศ. 2502 ได้มีการสร้างที่ทำการเมืองใหม่ที่เสาธงแล้วเสร็จ จึงได้แยกเกาะกงออกมาตั้งเป็นจังหวัดใหม่
กรุงเกาะกงตั้งอยู่บริเวณปากแม่น้ำ สามารถเข้าถึงได้ทั้งทางบก ทางทะเล และทางอากาศ ที่นี่ห่างจากกรุงเทพฯ ประมาณ 450 กิโลเมตรตามถนนที่เชื่อมระหว่างชายแดนต่อกับบ้านหาดเล็กในฝั่งประเทศไทย ซึ่งห่างจากตัวเมืองเกาะกงเพียง 10 กิโลเมตร ในปี พ.ศ. 2545 ได้มีการสร้างสะพานข้ามแดนจากเกาะกงมายังฝั่งชายแดนไทยด้วยวงเงิน 7.2 ล้านดอลลาร์สหรัฐ และมีความยาว 1,900 เมตร ซึ่งถือเป็นสะพานที่ยาวที่สุดในกัมพูชา
ส่วนการเดินทางจากพนมเปญมายังเกาะกงต้องเดินทางตามทางหลวงหมายเลข 4 เข้ามาถึงเมืองแซรแอมเปิล 133 กิโลเมตร และเดินทางออกจากเมืองแซรแอมเปิลด้วยถนนที่คดเคี้ยวตามเชิงเขากระวานอีก 138 กิโลเมตรก็จะมาถึงตัวเมืองเกาะกง
เกาะกง (แก้ความกำกวม)
เกาะกง อาจหมายถึง
หม่อมราชวงศ์กัลยา ติงศภัทิย์
ผู้ช่วยศาสตราจารย์ หม่อมราชวงศ์ กัลยา ติงศภัทิย์ รองอธิการบดีจุฬาลงกรณ์มหาวิทยาลัย,อดีตคณบดีคณะอักษรศาสตร์ จุฬาลงกรณ์มหาวิทยาลัย
ผู้ช่วยศาสตราจารย์ หม่อมราชวงศ์ กัลยา ติงศภัทิย์ หรือที่รู้จักในนาม ผู้ช่วยศาสตราจารย์ ดร.หม่อมราชวงศ์ กัลยา ติงศภัทิย์ เป็นบุตรีของหม่อมเจ้าเพลารถ จิตรพงศ์ซึ่งเป็นพระโอรสลำดับที่ 8 ใน สมเด็จพระเจ้าบรมวงศ์เธอ เจ้าฟ้าจิตรเจริญ กรมพระยานริศรานุวัดติวงศ์ กับหม่อมเจ้ากุมารีเฉลิมลักษณ์ ดิศกุล ม.ร.ว.กัลยา ติงศภัทิย์ สมรสกับนายจาริต ติงศภัทิย์ (บุตรของศาสตราจารย์จิตติ ติงศภัทิย์) อดีตองคมนตรี มีบุตร ๑ คน คือ นางสาวรมณียา ติงศภัทย์
เลมีเซราบล์
เลมีเซราบล์ หรือ เหยื่ออธรรม (; ; ; แปลตรงตัวว่า ผู้น่าอนาถ หรือ ผู้น่าสังเวช) เป็นนิยายประพันธ์ใน พ.ศ. 2404 โดยวิกตอร์ อูโก นักประพันธ์ชาวฝรั่งเศส และเรียกได้ว่าเป็นหนึ่งในนิยายประพันธ์ที่ดีที่สุดในศตวรรษที่ 19
ภาพพจน์
ภาพพจน์ () คือ ถ้อยคำที่เป็นสำนวนโวหารทำให้นึกเห็นเป็นภาพ หรือถ้อยคำที่เรียบเรียงอย่างมีชั้นเชิงเป็นโวหาร มีเจตนาให้มีประสิทธิผลต่อความคิด ความเข้าใจ ให้จินตนาการและถ่ายทอดอารมณ์ได้อย่างกว้างขวางลึกซึ้งกว่าการบอกเล่าที่ตรงไปตรงมา
หวังอันฉือ
หวังอันฉือ (; เกิด: พ.ศ. 1564; ตาย: วันที่ 6 เดือน 4 ปีหยวนโหยวที่ 1 ตรงกับวันที่ 21 พฤษภาคม พ.ศ. 1629 ตามปฏิทินสุริยคติ) เป็นข้าราชการชาวจีนในประวัติศาสตร์ มีบทบาทเป็นนักเศรษฐศาสตร์ นักปฏิรูป อัครมหาเสนาบดีซึ่งตรงกับตำแหน่ง "นายกรัฐมนตรี" ในปัจจุบัน และกวีสมัยราชวงศ์ซ่งเหนือ
หวังอันฉือมีผลงานโดดเด่นในด้านการปฏิรูปเศรษฐกิจ เขาเล็งเห็นความล้าหลังของสังคมและเป็นผู้นำการปฏิรูปทางเศรษฐกิจสังคม ส่งผลให้การใช้จ่ายของประชาชนคล่องตัว ทำลายการผูกขาดทางการค้า และสร้างระเบียบทางการปกครองและสวัสดิการสังคมรูปแบบใหม่ หวังอันฉือยังปรับปรุงระบบการสอบคัดเลือกบุคคลเข้ารับราชการ โดยขัดขวางคติเห็นแก่ญาติและระบบอุปถัมภ์อันฝังรากลึกในมาแต่เดิม การปฏิรูปของหวังอันฉือไม่เป็นที่พึงใจของกลุ่มอนุรักษนิยมอันนำโดยรัฐมนตรีซือหม่ากวงอย่างยิ่ง นอกจากนี้ สมเด็จพระจักรพรรดิเหรินจงซึ่งมีพระราชอัธยาศัยใฝ่พระราชหฤทัยไปทางซือหม่ากวงก็ไม่โปรดด้วย ทำให้การปฏิรูปดำเนินการและประสบความสำเร็จในช่วงสั้น ๆ เท่านั้น
อัครมหาเสนาบดีหวังมีชีวิตอยู่ในช่วงก่อนกรุงสุโขทัยเมื่อเทียบกันแล้ว
หวังอันฉือนั้นถือกำเนิดในครอบครัวบัณฑิตหลวงทางภาคใต้ของจีน และใน พ.ศ. 1585 ผ่านการสอบคัดเลือกบุคคลเข้ารับราชการได้คะแนนเป็นอันดับสี่ โดยหลังจากสอบผ่านยี่สิบปีแรกได้รับราชการส่วนภูมิภาค ณ มณฑลต่าง ๆ บริเวณน้ำแยงซี ในช่วงนี้หวังอันฉือได้พัฒนาตนและเก็บเกี่ยวประสบการณ์ในการบริหารราชการส่วนภูมิภาคจนปรากฏผลงานโดดเด่น และส่งผลให้เขาเล็งเห็นหนทางแก้ไขสภาพปัญหาของบ้านเมืองที่นับวันยิ่งเสื่อมทรามลงยากจะแก้ไข ปัญหาหลักที่ราชวงศ์ซ่งประสบในครั้งนั้น ได้แก่ การเลี่ยงภาษีของเจ้าของที่ดินอันส่งผลให้ชาวไร่ชาวนาต้องรับภาระแห่งหนี้หนักหน่วงขึ้น ประกอบกับปัญหางบประมาณแผ่นดินขาดดุล และภาวะเงินเฟ้ออย่างกว้างขวาง ยังให้หวังอันฉือซึ่งเป็นคนหัวก้าวหน้าเป็นที่ต้องการของสมเด็จพระจักรพรรดิเจินจงอย่างยิ่งAnderson, Gregory E., "To Change China: A Tale of Three Reformers", "Asia Pacific: Perspectives", 1:1 (2001).
พิชฌพัฒน์ ตันทา
พิชฌพัฒน์ ตันทา ชื่อเล่น ป๊อบ เกิดเมื่อวันที่ 18 ธันวาคม พ.ศ. 2535
น้ำอมฤต
น้ำอมฤต /อะมะริด, หรือ อะมะรึด/ หรือ น้ำทิพย์ (, อาหรับ: الإكسير, อัลอีกซีร์; เปอร์เซีย: آب حیات, อาบเอฮะยาต) เป็นยาน้ำหรือเครื่องดื่มซึ่งเชื่อกันว่าจะยังให้ผู้ดื่มเป็นอมตะหรือคงความเยาว์วัยแห่งรูปร่างไว้ชั่วกัลป์ บ้างก็ว่าสามารถชุบชีวิตหรือสร้างชีวิตใหม่ได้ เรียกว่าเป็นยาแก้สรรพโรคประเภทหนึ่ง และเคยเป็นที่ต้องการและควานไขว่หาอย่างบ้าคลั่งของลัทธิรสายนเวทอยู่พักใหญ่
น้ำอมฤตปรากฏในวรรณกรรมหลายเรื่องของทุกชนชาติ
ยังไม่มีความกระจ่างชัดว่ามีการค้นพบน้ำอมฤตแล้วหรือยัง กระนั้น บรรดานักรสายนเวทในจีนโบราณ อินเดียโบราณ และโลกตะวันตก ได้พากันควานค้นหากันเป็นขนานใหญ่และอย่างบ้าคลั่ง
ในประเทศจีน น้ำอมฤตได้รับสมญาเป็น "แก่นสารแห่งชีวิต" () โดยเป็นธาตุหนึ่งในห้าตามทฤษฎีทางปรัชญารสายนเวทในประเทศจีน ซึ่งทางอินเดียว่าเป็นธาตุหนึ่งในสามสิบหกธาตุ และทางตะวันตกว่าเป็นหนึ่งในสี่
สมัยจีนโบราณ สมเด็จพระจักรพรรดิหลายพระองค์ได้ทรงใช้พระราชอุตสาหะในการควานหาน้ำอมฤต และผลลัพธ์ที่แต่ละพระองค์ทรงประสบก็แตกต่างกันไป โดยในสมัยราชวงศ์ฉิน ฉินสื่อหวงตี้ได้ทรงส่งนักพรตเต๋าชื่อ "สูฝู" () พร้อมเด็กชายหญิงอย่างละห้าร้อยคน ออกเดินทางไปยังทะเลตะวันออก () เพื่อตามหาน้ำอมฤต แต่ขบวนนักพรตสูฝูออกจากพระราชสำนักแล้วก็หายสาบสูญไปมิได้กลับมาอีกเลย บางตำนานว่าพวกเขาไปพบดินแดนญี่ปุ่นแทน
ชาวจีนโบราณเชื่อว่า การรับประทานวัตถุบางอย่าง เช่น หยก ชาด หรือฮีมาไทต์ จะช่วยให้อายุยืนยาว
นอกจากนี้ ยังหนังสือจีนเล่มหนึ่งอายุประมาณ พ.ศ. 1193 ชื่อ "ความลับสุดยอดแห่งรสายนเวท" () ซึ่งเป็นหนังสือมีชื่อเสียงที่สุดในประเทศจีน ระบุรายละเอียดมากมายเกี่ยวกับวิธีผลิตโอสถสำหรับความเป็นอมตะและสำหรับรักษาโรคบางชนิด และวิธีการผลิตเพชรนิลจินดาเอาไว้
น้ำอมฤตที่ปรากฏ มาจาก การอวตารภาคหนึ่งของพระนารายณ์ในปาง กูรมาวตาร
คำว่า "น้ำอมฤต" ในภาษาอังกฤษคือ "elixir" (คำอ่าน: ɪˈlɪksər /อีลีกเซอร์/) เป็นคำที่รับมาจากคำในภาษาอาหรับว่า " آب حیات. " (/อัลอีกซีร์/) ซึ่งก็อาจมาจากคำว่า "Aab-e-Hayaat'" (/อาบเอฮะยาต/) ในภาษาเปอร์เซียอีกทอดหนึ่ง
ในยุคกลางของอิสลาม บรรดานักรสายนเวททั้งชาวอาหรับและอิหร่านล้วนใช้ความพยายามอย่างยิ่งยวดในการค้นหาน้ำอมฤตกัน แต่ก็ไร้ผล หากกลับกลายว่าพวกเขาสามารถพัฒนาวงการแพทย์อิสลามให้รุ่งเรืองได้แทน
กากับหงส์
กากับหงส์ เป็นละครทีวีแนวดราม่า สร้างจากนวนิยายที่มีชื่อเดียวกันของ นันทนา วีระชน ที่ถูกตีความและเรียบเรียงใหม่เป็นบทโทรทัศน์โดย กันตกวี น้อยลา กำกับการแสดงโดย ชุดาภา จันทเขตต์ ควบคุมการผลิตโดยบริษัท โซนิค ยูธ จำกัด ของปิยะ เศวตพิกุล ออกอากาศครั้งแรกทางสถานีโทรทัศน์ช่อง 8 เริ่มออกอากาศวันที่ 29 มกราคม พ.ศ. 2556 และตอนอวสานออกอากาศวันที่ 2 เมษายน พ.ศ. 2556 นำแสดงโดย กวี ตันจรารักษ์, สาวิกา ไชยเดช, วนิดา เติมธนาภรณ์, อธิกิตติ์ พริ้งพร้อม, ฯลฯ
ซอมบี้ที่รัก
ซอมบี้ที่รัก () เป็นภาพยนตร์อเมริกันแนวโรแมนติกอาถรรพณ์ ค.ศ. 2013 ภาพยนตร์ตลกซอมบี้นี้อิงจากนวนิยายชื่ออังกฤษเดียวกันของไอแซค มาเรียน ที่ได้รับความนิยมใน ค.ศ. 2011 กำกับและเขียนบทโดยโจนาธาน เลอวีน นำแสดงโดยนิโคลัส ฮอลท์ และเทเรซา พาล์มเมอร์
ภาพยนตร์ชุดนี้เน้นไปที่การพัฒนาความสัมพันธ์ระหว่างหญิงสาวชื่อจูลี่ และซอมบี้ที่มีชื่อว่า "อาร์" แล้วในที่สุดความรักของพวกเขาก็ได้รับการก่อตัวขึ้น ภาพยนตร์ชุดนี้จัดได้ว่าหายากที่จะแสดงให้เห็นถึงความเป็นมนุษย์ในตัวละครที่เป็นซอมบี้ และยังเป็นเรื่องที่ไม่ธรรมดาเนื่องด้วยเป็นการเล่าเรื่องราวจากมุมมองของฝ่ายซอมบี้
หนุ่มน้อยชื่อ R ต้องกลายเป็นซอมบี้ทั้งที่ยังไม่เคยมีแฟนมาก่อน มีอยู่วันหนึ่งเขาได้ความทรงจำของความรักจากเหยื่อสาวคนนึ่ง และได้ตกหลุมรัก มนุษย์สาวสวยที่ชื่อ จูลี่ ถึงแม้ว่าหัวใจของ R จะหยุดเต้นไปแล้ว แต่วินาทีแรกที่เขาได้เห็นหน้า จูลี่ มันทำให้ R รู้สึกถึง เหตุผลของการอยากมีชีวิตขึ้นมาเป็นครั้งแรกนับตั้งแต่เขาได้ตายไปนักแสดงนิโคลัส ฮอลท์ รับบทเป็นซอมบี้ที่มีชื่อว่าอาร์ ซึ่งถือเป็นบทเด่นในภาพยนตร์ เขียนบทและกำกับโดยโจนาธาน เลอวีน ภาพยนตร์ชุดนี้ยังมีนักแสดงนำอย่างเทเรซา พาล์มเมอร์ ในบทของจูลี่ กรีจีโอ, ร็อบ คอร์ดดี ในบทของเอ็ม และจอห์น มัลโควิช ในบทของนายพันกรีจีโอ รวมถึงเดฟ ฟรังโก, อนาลีห์ ทิปตัน และโครี ฮาร์ดริคท์ ที่ได้ปรากฏตัวในภาพยนตร์ชุดนี้
"ซอมบี้ที่รัก" ได้รับการเปิดตัว ณ วันที่ 31 มกราคม ค.ศ. 2013 ที่ฟิลิปปินส์, กรีซ และรัสเซีย รวมถึงได้เปิดตัวในวันที่ 1 กุมภาพันธ์ ค.ศ. 2013 ในสหรัฐอเมริกา, วันที่ 7 กุมภาพันธ์ ค.ศ. 2013 ในอิตาลี และวันที่ 8 กุมภาพันธ์ ค.ศ. 2013 ที่สหราชอาณาจักร ทั้งนี้ "ซอมบี้ที่รัก" ได้รับการเปิดตัวในหลายประเทศช่วง 31 มกราคม ถึง 11 เมษายน ค.ศ. 2013
ภาพยนตร์ชุดนี้ได้รับการกล่าวถึงในเชิงบวกจากนักวิจารณ์ โดยได้รับค่า 78% ซึ่งอยู่ในระดับ "สด" ตามเกณฑ์ของเว็บไซต์รอทเทนโทเมโตโดยอิงจาก 93 ความเห็น ด้วยมติเอกฉันท์ที่ระบุว่า "แม้ภาพยนตร์ชุดนี้อาจจะไม่ได้ใช้ประโยชน์จากการเล่นสำนวนโวหารได้อย่างเต็มที่ เนื่องด้วยสภาพของเนื้อเรื่อง หากแต่ "ซอมบี้ที่รัก" ยังคงมีความน่ารัก โดยมีการแสดงที่ถือว่าค่อนข้างดีสำหรับบทของตัวเอก" และในช่วงวันหยุดสุดสัปดาห์ของการเปิดตัว ภาพยนตร์ชุดนี้สามารถทำรายรับที่ 20.4 ล้านดอลลาร์สหรัฐ
"ซอมบี้ที่รัก" ได้รับรางวัลทีนช้อยส์อะวอร์ด (Teen Choice Awards) สาขา Choice Movie Breakout ประจำปี ค.ศ. 2013
คาร์บอนซับออกไซค์
คาร์บอนซับออกไซค์ หรือ ไตรคาร์บอนซับออกไซค์ คือปริมาณออกไซด์ของคาร์บอนที่มีอยู่ในสูตรเคมี CO หรือ O=C=C=C=O ในสี่ที่สะสมของพันธะคู่ทำให้เป็น คูมูเลน จะเป็นหนึ่งในสมาชิกที่มีเสถียรภาพของชุดของเส้นออกโซคาร์บอน O=C=O ซึ่งยังรวมถึง คาร์บอนไดออกไซด์ (CO) และเพนตาคาร์บอนไดออกไซค์ (CO)
สารเคมีนี้ถูกค้นพบในปี ค.ศ. 1873 โดยเบนจามิน บราไดน์ โดยการส่งคาร์บอนมอนอกไซด์ ไปยังกระแสไฟฟ้า เขาอ้างว่าผลิตภัณฑ์ที่เป็นส่วนหนึ่งของชุดของออกไซด์คาร์บอน ด้วยสูตร CO กล่าวคือ C, CO, CO, CO, CO, ..., และมีการระบุสองครั้งสุดท้าย อย่างไรก็ตามมีเพียง CO เป็นที่รู้จักกัน ในปี 1891 Marcellin Berthelot ตั้งข้อสังเกตทำความร้อนคาร์บอนมอนอกไซด์บริสุทธิ์ที่ประมาณ 550 ° C สร้างจำนวนน้อยของก๊าซคาร์บอนไดออกไซด์เพียงร่องรอยของคาร์บอนไม่มีสันนิษฐานว่าออกไซด์ที่อุดมด้วยคาร์บอนที่ถูกสร้างขึ้นแทน ซึ่งเขาเรียกว่า "ซับ-ออกไซด์" เขาสันนิษฐานว่ามันเป็นผลิตภัณฑ์เดียวกันที่ได้จากการจำหน่ายไฟฟ้าและเสนอสูตร CO.
อัตราหมุนเวียนของสินทรัพย์
อัตราหมุนเวียนของสินทรัพย์ () เป็นอัตราส่วนทางการเงินที่วัดประสิทธิภาพการใช้สินทรัพย์ของบริษัทเพื่อผลิตยอดขายหรือรายได้จากการขายเข้าสู่บริษัท
แมงกานีสไดออกไซด์
แมงกานีสไดออกไซด์ เป็นสารประกอบอนินทรีย์กับสูตร ซึ่งเป็นของแข็งสีดำหรือสีน้ำตาลเกิดขึ้นตามธรรมชาติเป็นแร่ไฟโรลูไซต์ ซึ่งเป็นแร่หลักของแมงกานีสและส่วนประกอบของก้อนแมงกานีส การใช้ที่สำคัญสำหรับ MnO เป็นเซลล์แบตเตอรี่แห้ง เช่น แบตเตอรี่อัลคาไลน์ และแบตเตอรี่สังกะสีคาร์บอน นอกจากนี้ยังใช้เป็นสีและเป็นปูชนียบุคคลที่สารแมงกานีสอื่น ๆ เช่น มันถูกใช้เป็นสารอินทรีย์สังเคราะห์ ตัวอย่างเช่น ออกซิเดชันของแอลกอฮอล์ออลลีลิค
ท่าอากาศยานตาคลี
ท่าอากาศยานตาคลี () ตั้งอยู่ที่ อ.ตาคลี จังหวัดนครสวรรค์ อยู่ห่างจากอำเภอเมืองนครสวรรค์ 70 กิโลเมตร และอยู่ห่างจากกรุงเทพมหานครตามถนนพหลโยธิน 180 กิโลเมตร เป็นฐานที่ตั้งของกองบินที่ 4 กองพลบินที่ 3 กองทัพอากาศไทย
สนามบินแห่งนี้สร้างขึ้นในช่วงสงครามโลกครั้งที่ 2 ในปี พ.ศ. 2486 โดยกองทัพญี่ปุ่น และอยู่ในความดูแลของกองทัพอากาศไทยตั้งแต่หลังสงคราม ได้ย้ายกองบินน้อยที่ 4 จากจังหวัดลพบุรีมาอยู่ที่นี่ และเปลี่ยนชื่อเป็น กองบินที่ 4
ในช่วงสงครามเวียดนาม กองทัพอากาศสหรัฐอเมริกา ได้ใช้สนามบินแห่งนี้เป็นฐานบินร่วมกับสนามบินอื่นๆ เช่นที่ สนามบินอุดรธานี, สนามบินอุบลราชธานี, สนามบินนครราชสีมา, สนามบินอู่ตะเภา
โม่ลี่ฮัว
โม่ลี่ฮัว (; 'เจ้าดอกมะลิ') เป็นเพลงลูกทุ่งจีนซึ่งได้รับความนิยม เพลงนี้มีอายุย้อนหลังไปราวคริสต์ศตวรรษที่ 18 ภายหลังจึงได้รับการสร้างสรรค์ในหลาย ๆ รูปแบบ จนเป็นที่นิยมทั้งในและนอกประเทศจีน
เพลงนี้ยังได้รับการใช้ในงานสำคัญหลายงาน เช่น โอลิมปิกฤดูร้อน 2547 โอลิมปิกฤดูร้อน 2551 พิธีเปิดเซี่ยงไฮ้เอกซ์โป 2553 รวมถึงในการปฏิวัติดอกมะลิเมื่อปี 2554 ซึ่งเพลงนี้ถูกรัฐบาลจีนปิดกั้นมิให้เผยแพร่ด้วย
เพลงนี้แต่งขึ้นในรัชกาลพระเจ้าเฉียนหลงแห่งราชวงศ์ชิง และมีฉบับท้องถิ่นอีกหลายฉบับ
ฉบับซึ่งเป็นที่รู้จักกันมากที่สุด มีสองฉบับ คือ ฉบับของมณฑลเจ้อเจียง กับฉบับของมณฑลเจียงซู ซึ่งมีเนื้อร้องและทำนองต่างกัน ฉบับหนึ่งพรรณนาถึงธรรมเนียมการมอบดอกมะลิ ซึ่งปฏิบัติกันในภูมิภาคแยงซีของประเทศจีน อีกฉบับซึ่งมีความยาวยิ่งกว่าพรรณนาถึงความปรารถนาที่จะเด็ดดอกมะลิมาเชยชม
เพลงนี้แต่ก่อนใช้เล่นกับกระดึงเปียนจง และในสมัยใหม่มักใช้เล่นกับระฆังหยก เดิมทีตัวเพลงเขียนด้วยโน้ตห้าระดับซึ่งพัฒนาขึ้นในประเทศจีน ส่วนทำนองนั้นเป็นอย่างสั้นหรือที่เรียกว่า "เสี่ยวเตี๋ยว" (小調, "xiǎodiào") ซึ่งนิยมกันในแถบชนบทจีน เซอร์จอห์น แบร์โรว (John Barrow) ราชทูตอังกฤษ บันทึกไว้ว่า ทำนองเพลงโม่ลี่ฮัวนี้น่าจะเป็นทำนองหนึ่งซึ่งได้รับความนิยมมากที่สุดในประเทศจีน
เพลงนี้เป็นหนึ่งในบรรดาเพลงลูกทุ่งจีนซึ่งได้รับความนิยมมากมายภายนอกประเทศจีน ใน พ.ศ. 2493 ข้าหลวงจีนในยุโรปใช้เพลงนี้เป็นเพลงชาติจีนชั่วคราว ต่อมาใน พ.ศ. 2469 จีอาโกโม ปุชชีนี (Giacomo Puccini) ใช้เพลงนี้ในอุปรากรเรื่อง "ตูรันโดต (Turandot) " ของเขาในช่วงที่ว่าด้วย 'ความรุ่งเรืองแห่งตูรันโดต' เพลงจึงได้กลายเป็นที่นิยมในหมู่ชาวตะวันตก เพลงนี้ยังปรากฏในภาพยนตร์ฮอลลีวูดเรื่อง "เดอะกูดเอิร์ธ (The Good Earth) " เมื่อ พ.ศ. 2477 ทั้งยังได้รับการดัดแปลงโดยศิลปินหลายคนทั่วโลก รวมถึง เคนนี จี (Kenny G)
ใน พ.ศ. 2525 ยูเนสโกขึ้นทะเบียนเพลงนี้ไว้ในรายการเพลงที่ควรฟัง ครั้นประเทศจีนได้กลับมาปกครองฮ่องกงและมาเก๊าอีกครั้งใน พ.ศ. 2540 และ พ.ศ. 2542 ตามลำดับ ก็ใช้เพลงนี้ในพิธีเฉลิมฉลองด้วย ประธานาธิบดีเจียง เจ๋อหมิน ซึ่งเป็นที่กล่าวขานกันว่าโปรดปรานเพลงนี้เป็นการส่วนตัว เป็นผู้ขอให้บรรเลงเพลงนี้ในพิธีส่งมอบเกาะฮ่องกงเอง อนึ่ง เพลงนี้ยังมักประโคมในที่ประชุมคณะกรรมการกลางพรรคคอมมิวนิสต์จีนด้วย
ในการปฏิวัติดอกมะลิเมื่อปี 2554 ผู้จัดการชุมนุมมเรียกร้องประชาธิปไตยในประเทศจีนได้เรียกร้องผู้ชุมนุให้เปิดฉบับหนึ่งของเพลงนี้ด้วยโทรศัพท์มือถือเพื่อเป็นสัญลักษณ์แห่งการต่อต้านรัฐบาล เพลงนี้จึงถูกขึ้นบัญชีเป็นวัตถุซึ่งไม่ผ่านการตรวจพิจารณาทางอินเทอร์เน็ต การค้นหาชื่อเพลงนี้ในอินเทอร์เน็ตยังถูกสะกัดกั้นด้วย แต่การตรวจพิจารณาครั้งนี้ไม่บรรลุเป้าหมายเท่าใดนัก เพราะเพลงโม่ลี่ฮัวเป็นที่แพร่หลายมาแต่เดิมอยู่แล้ว
คำร้องฉบับหนึ่งซึ่งเป็นที่นิยมมีดังนี้
คำร้องซึ่งเป็นที่นิยมอีกฉบับหนึ่งมีสามบทดังนี้
โนเกีย ลูเมีย 920
โนเกีย ลูเมีย 920 () เป็นสมาร์ตโฟน ของโนเกีย โดยทำงานบนระบบปฏิบัติการวินโดวส์โฟน 8 โดยเปิดตัวเมื่อวันที่ 5 กันยายน พ.ศ. 2555 และได้ทำการขายครั้งแรกเมื่อวันที่ 2 พฤศจิกายน พ.ศ. 2555 โดยมีซีพียู 1.5 จิกะเฮิรตซ์ ดูอัล-คอร์ ของ ควอล์คอมม์ ไครต์ มีขนาดหน้าจอ 4.5 นิ้ว ไอพีเอส แอลซีดี และใช้กระจกกันรอยขีดข่วน กอริลากลาส 2 โดยมาพร้อมเทคโนโลยีใหม่ที่สามารถชาร์ตพลังงานแบตเตอรีแบบไร้สายได้ ส่วนกล้องมีความละเอยีด 8.7 ล้านพิกเซล ใช้เทคโนโลยีที่มีชื่อว่า โนเกีย เพียววิว ซึ่งจอนั้นสามารถสัมผัสในขณะที่สวมถุงมือได้ด้วย
โปรตีนหางนม
โปรตีนหางนม หรือที่นิยมเรียกกันในชื่อภาษาอังกฤษว่า เวย์โปรตีน () คือ โปรตีนที่สกัดได้มาจากนมวัว โดยนมวัวที่คัดแยกจากกระบวนการทำเนยแข็งมาสกัดส่วนที่เป็นคาร์โบไฮเดรตและไขมัน ออกให้เหลือส่วนที่เป็นโปรตีนบริสุทธิ์ จากนั้นนำมาผ่านกระบวนการทำให้แห้งเพื่อให้อยู่ ในรูปผง โปรตีนหางนม เป็นแหล่งโปรตีนที่มีความสมบูรณ์ซึ่งเป็นแหล่งรวมกรดอะมิโน (ที่เป็นหน่วยย่อยของโปรตีน) ที่ร่างกายสามารถย่อยได้ง่าย และดูดซึมไปใช้ได้อย่างรวดเร็ว
ว่าว (แก้ความกำกวม)
ว่าว อาจหมายถึง
โฮโลโปรเซนเซฟาลี
โฮโลโปรเซนเซฟาลี (, ย่อ: HPE) เป็นความผิดปกติของศีรษะซึ่งสมองส่วนหน้าของเอ็มบริโอไม่เจริญแยกเป็นสองซีก ตามปกติ สมองส่วนหน้าจะก่อตัวขึ้นและใบหน้าเริ่มเจริญในสัปดาห์ที่ห้าและหกของการตั้งครรภ์ สภาวะดังกล่าวยังเกิดในสปีชีส์อื่นด้วย เช่น แมว
สภาพดังกล่าวสามารถเป็นได้ทั้งไม่รุนแรงและรุนแรง ตามข้อมูลของสถาบันความผิดปกติทางประสาทวิทยาและสโตรคแห่งชาติ (NINDS) ในผู้ป่วยโฮโลโปรเซนเซฟาลีส่วนใหญ่ รูปพิการนั้นรุนแรงเสียจนทารกเสียชีวิตก่อนเกิด
เมื่อสมองส่วนหน้าของเอ็มบริโอไม่แบ่งไปสร้างซีกสมองใหญ่สองด้าน (ครึ่งซ้ายและขวาของสมอง) จะก่อให้เกิดความบกพร่องในการเจริญของใบหน้า ตลอดจนโครงสร้างและการทำหน้าที่ของสมอง
ในกรณีที่รุนแรงน้อยกว่า ทารกจะเกิดมามีการเจริญของสมองปกติหรือใกล้เคียงปกติ และการผิดรูปของใบหน้าที่อาจกระทบตา จมูกและริมฝีปากบน
ไซโคลเปีย
ไซโคลเปีย () เป็นโฮโลโปรเซนเซฟาลีแบบที่หายาก และเป็นความผิดปกติแต่กำเนิดซึ่งมีลักษณะ คือ สมองส่วนหน้าของเอ็มบริโอไม่สามารถแบ่งเบ้าตาออกเป็นสองช่องได้อย่างเหมาะสม อุบัติการณ์อยู่ที่ 1 ใน 16,000 ในสัตว์ที่เกิด และ 1 ใน 250 ในเอ็มบริโอ และหนึ่งใน 2,500 ที่ลงเอยด้วยการแท้ง
กฎหมายระหว่างประเทศแผนกคดีเมือง
กฎหมายระหว่างประเทศแผนกคดีเมือง หรือ กฎหมายมหาชนระหว่างประเทศ () คือ กลุ่มกฎเกณฑ์ที่มีผลบังคับเป็นกฎหมายผูกพันรัฐในทางปฏิสัมพันธ์กับรัฐอื่น ปัจเจกบุคคล องค์การ และคณะบุคคลอื่น ครอบคลุมกิจกรรมหลายประเทศ เช่น ความสัมพันธ์ทางทูต การทำสงคราม การค้า สิทธิมนุษยชน และการใช้ทรัพยากรทางทะเลร่วมกัน ตรงข้ามกับกฎหมายระหว่างประเทศแผนกคดีบุคคล หรือกฎหมายเอกชนระหว่างประเทศ (private international law) ซึ่งว่าด้วยการระงับกรณีพิพาททางกฎหมายระหว่างปัจเจกบุคคลในระดับระหว่างประเทศ เช่น ระหว่างคู่กรณีจากสองประเทศที่มีระบบกฎหมายต่างกัน
ไฟฟ์ดอลส์
ไฟฟ์ดอลส์ (; ) เป็นศิลปินเกิร์ลกรุปสัญชาติเกาหลีใต้ เดิมเคยชื่อวง โคเอ็ดสคูล ทุกคนเคยรู้จักกัน แต่ตอนนี้พวกเธอคัมแบ็คครั้งใหม่ โดยแยกผู้หญิงออกมา
โอรังเป็นเด็ก
โอรังเพนเด็ก () เป็นสิ่งมีชีวิตลึกลับชนิดหนึ่งที่มีรูปร่างคล้ายมนุษย์หรือเอป เหมือนกับบิ๊กฟุตหรือแซสแควตช์ที่พบในอเมริกาเหนือ หรือเยติในเทือกเขาหิมาลัย
"โอรังเพนเด็ก" ในภาษาอินโดนีเซียมีความหมายว่า "คนเตี้ย" พบในป่าดิบชื้นใกล้ภูเขาหรือภูเขาไฟบนเกาะสุมาตรา ประเทศอินโดนีเซีย
ชาวพื้นเมืองของสุมาตรารู้จักโอรังเพนเด็กมาเป็นเวลาหลายศตวรรษแล้ว อย่างน้อยตั้งแต่ยุคของมาร์โคโปโล จนกระทั่งสมัยที่อินโดนีเซียเป็นอาณานิคมเนเธอร์แลนด์ แต่เป็นที่รับรู้กันอย่างกว้างขวางมากขึ้นเมื่อต้นคริสต์ทศวรรษ 2000 โดยชาวตะวันตกที่เข้าไปสำรวจในพื้นที่
มีความเชื่อของชาวพื้นเมืองว่า โอรังเพนเด็กนั้นเป็นเจ้าแห่งป่า ยิ่งใหญ่กว่าเสือโคร่ง เพราะมีความสัมพันธ์กับป่าในเชิงวัฒนธรรมของชาวสุมาตรา
ผู้ที่เคยพบเห็นโอรังเพนเด็กต่างบอกว่า มันมีความสูงราว 3-4 ฟุต ซึ่งนับว่าเตี้ยกว่าสัตว์ประหลาดประเภทเดียวกันที่พบกันในส่วนอื่นของโลกมาก มีขนตามลำตัวสีอ่อน เช่น สีเทา ใบหน้ามีขนสีเทาเงิน และหลังมือมีขนสีขาว แม้จะมีความสูงไม่มาก แต่โอรังเป็นเด็กก็เป็นสัตว์ที่มีพละกำลังมาก มีช่วงบ่าที่กว้าง หน้าอกใหญ่ บึกบึน ขนาดแขนใหญ่เท่ากับขามนุษย์ มีแรงมากถึงขนาดที่จะถอนต้นไม้ออกจากพื้นทั้งต้นได้ และส่งเสียงร้องดังและยาว
พฤติกรรมของโอรังเพนเด็กคล้ายคลึงกับบิ๊กฟุต คือ ชอบที่จะเข้าไปขโมยผลิตผลทางการเกษตรหรือข้าวของของมนุษย์ที่เข้าไปทำเกษตรกรรมใกล้กับถิ่นที่อยู่ของมัน โอรังเพนเด็กเป็นสัตว์ที่ขี้ตื่นตกใจ เมื่อเผชิญหน้ากับมนุษย์จะวิ่งหนีเข้าป่าไปอย่างรวดเร็ว โดยจะเอาแขนทั้ง 2 ข้าง ชูไว้เหนือหัว เป็นพฤติกรรมที่เชื่อกันโดยนักสัตว์ประหลาดวิทยาว่า ทำไปเพื่อป้องกันส่วนหัวจากการถูกทำร้ายจากข้างหลังหรือข้างบน หรือเป็นการทำให้ตัวแลดูใหญ่ขึ้น
ผู้ที่พบโอรังเพนเด็กพบในเวลากลางวันเท่านั้น ยังไม่มีรายงานพบในเวลากลางคืน โอรังเพนเด็กเป็นสัตว์ที่กินพืชเป็นอาหารหลัก โดยหากินตามพื้นดินและขุดหาสัตว์เล็ก ๆ เช่น แมลงหรือสัตว์ไม่มีกระดูกสันหลังขนาดเล็กในพื้นดิน กินเป็นอาหารด้วย แต่ไม่พบว่าล่าหรือกินสัตว์ขนาดใหญ่ โอรังเป็นเด็กเป็นสัตว์ที่หากินตามลำพัง เพราะยังไม่เคยมีใครพบโอรังเป็นเด็กอยู่เป็นคู่หรือมากกว่าหนึ่งตัว ซึ่งพฤติกรรมนี้แตกต่างจากบิ๊กฟุตที่พบในอเมริกาเหนือ
เมื่อโอรังเพนเด็กบุกรุกแปลงผัก นอกจากจากขโมยกินแล้ว จะหยิบเอาผักติดมือไปด้วย แม้แต่วิ่งหนีก็จะยังหยิบผักติดตัวไป รวมถึงเชื่อว่าชอบที่จะกินทุเรียน และมีผู้เคยพบเห็นโอรังเพนเด็กนอนกลางพื้นในไร่เหมือนกับการอาบแดดด้วย
ทนงศักดิ์ อภิรักษ์โยธิน
พลเอก พลเรือเอก พลอากาศเอก ทนงศักดิ์ อภิรักษ์โยธิน เกิดเมื่อปี พ.ศ. 2496 อดีตปลัดกระทรวงกลาโหม อดีตเป็นผู้ช่วยผู้บัญชาการทหารบก และได้รับโปรดเกล้าฯ แต่งตั้งเป็นปลัดกระทรวงกลาโหม สืบต่อจาก พล.อ.เสถียร เพิ่มทองอินทร์ ที่เกษียณอายุราชการ ในเดือนตุลาคม พ.ศ. 2555
จบการศึกษาจากโรงเรียนบุญวาทย์วิทยาลัย พล.อ.ทนงศักดิ์ เป็นนักเรียนโรงเรียนเตรียมทหาร รุ่นที่ 11 โรงเรียนนายร้อย จปร. รุ่นที่ 22
พล.อ.ทนงศักดิ์ เป็นอดีตผู้ช่วยผู้บัญชาการทหารบก (ผช.ผบ.ทบ.) ได้รับการสนับสนุนจากพลอากาศเอก สุกำพล สุวรรณทัต รัฐมนตรีว่าการกระทรวงกลาโหม ให้ดำรงตำแหน่งปลัดกระทรวงกลาโหม สืบต่อจากพลเอก เสถียร เพิ่มทองอินทร์ ระหว่างวันที่ 5 ตุลาคม พ.ศ. 2553 ถึงวันที่ 21 ธันวาคม พ.ศ. 2553 เขาเป็นกรรมการศูนย์อำนวยการแก้ไขสถานการณ์ฉุกเฉิน
โมะโมะอิโระโคลเวอร์ Z
โมะโมะอิโระโคลเวอร์ Z () หรือเรียกสั้น ๆ ว่า โมะโมะโคล () คือกลุ่มศิลปินไอดอลหญิงญี่ปุ่นที่ก่อตั้งเมื่อปี พ.ศ. 2551
รายละเอียดเพลง
1. BIONIC CHERRY »> http://www.mediafire.com/download/ikhcp626w02zbb9/BIONIC_CHERRY_(momoiro_clover_Z).zip «<
2. MOON PRIDE album »> http://www.cdjapan.co.jp/product/KICM-1533 «<
3. Ikuze Kaito Shoujo Z version »> http://www.mediafire.com/download/e5p0d5ui4q7r544/10+行くぜっ%21+怪盗少女.mp3 «<
4. Akarin e Okuru Uta »> http://www.mediafire.com/download/6dj3kuhgwdraflk/1.+Akarin+e+Okuru+Uta.mp3 «<
5. Deko mayu-en no saishū kessen »> http://www.mediafire.com/download/agccrs6syelwtyt/2.+Deko+mayu-en+no+saishū+kessen.mp3 «<
6. WORDS OF THE MIND (MOMOIRO CLOVER VERSION) »>http://www.mediafire.com/download/av4d6xl98j52pff/12.+words+of+the+mind+-brandnew+journey-.mp3
7.moonlight Densetsu »> http://www.mediafire.com/download/umu6jbfbqzq1bsh/01.+ムーンライト伝説.mp3 «<
เพลง2013
อัตราส่วนหนี้สินต่อสินทรัพย์
อัตราส่วนหนี้สินต่อสินทรัพย์รวม (Debt to Total Asset Ratio)
อัตราส่วนหนี้สินต่อสินทรัพย์รวม เป็นอัตราส่วนที่แสดงการเปรียบเทียบว่า กิจการมีหนี้สินเป็นกี่เท่าของสินทรัพย์รวม ถ้าอัตราส่วนหนี้สินต่อสินทรัพย์รวมต่ำ แสดงว่ากิจการมีโครงสร้างหนี้รวมเมื่อเทียบกับสินทรัพย์รวมแล้วต่ำ ซึ่งจะเกิดผลดีเนื่องจากทำให้กิจการมีภาระในการชำระคืนหนี้สินน้อยและมีโอกาสกู้ยืมหนี้สินครั้งต่อไปได้มาก ตรงกันข้ามถ้าอัตราส่วนหนี้สินต่อสินทรัพย์รวมสูง แสดงว่ากิจการมีโครงสร้างหนี้สินรวมเมื่อเปรียบเทียบกับสินทรัพย์รวมแล้วสูง จะเกิดผลเสียเนื่องจากทำให้กิจการมีภาระในการชำระคืนหนี้สินมาก และมีโอกาสจะกู้ยืมหนี้สินครั้งต่อไปได้น้อย
สูตรการคำนวณ
อัตราส่วนหนี้สินต่อสินทรัพย์รวม = หนี้สินรวม/สินทรัพย์รวม
สุกรี อีแต
สุกรี อีแต เกิดเมื่อวันที่ 22 มกราคม 2529 นักฟุตบอลชาวไทย ของสโมสรฟุตบอลอยุธยา ยูไนเต็ด ในตำแหน่งกองหน้า ยอดดาวยิงจากทีมกอพิฆาต นราธิวาสเอฟซี เกิดในจังหวัดนราธิวาส น้ำหนัก 61 กก. และส่วนสูง 165 ซม. เป็นนักเตะที่มีความเร็ว และความคล่องตัวสูง จนได้รับฉายาว่า จรวดทางเรียบ เข้ารวมเป็นนักเตะของสโมสรชลบุรี ในปี 2010และย้ายมาอยู่ที่สโมสรจังหวัดภูเก็ตในปี2013
เนบิวลาดัมบ์เบลล์
เนบิวลาดัมบ์เบลล์ (ที่รู้จักกันดี คือ เนบิวลาแกนแอปเปิล ,เมซีเย 27 ,เอ็ม27 หรือ เอ็นจีซี 6853) เป็นเนบิวลาดาวเคราะห์ ในกลุ่มดาวหมาจิ้งจอก ตั้งอยู่ประมาณ 1,360 ปีแสง
วัตถุนี้เป็นเนบิวลาดาวเคราะห์แรกที่ค้นพบ โดยชาร์ล เมซีเย ในปี ค.ศ. 1764 ที่ความสว่างของภาพขนาด 7.5 และเส้นผ่าศูนย์กลางของมันประมาณ 8 arcminutes มันสามารถมองเห็นในกล้องส่องทางไกล และเป้าหมายที่นิยมในการสังเกตของดาราศาสตร์สมัครเล่น
ยาหลอก
ยาหลอก () เป็นการรักษาโรคหรืออาการอื่นทางการแพทย์ที่ไม่แท้หรือไม่มีผลทางการแพทย์ โดยตั้งใจให้หลอกผู้รับการรักษา บางครั้ง ผู้ป่วยที่ได้รับการรักษาด้วยยาปลอมจะมีการพัฒนาของอาการทางการแพทย์ที่รับรู้หรือแท้จริง ปรากฏการณ์ดังกล่าวโดยทั่วไปเรียกว่า ปรากฏการณ์ยาหลอก (ดูเพิ่มที่ การศึกษาควบคุมด้วยยาหลอก)
ในการวิจัยทางการแพทย์ มีการให้ยาหลอกเป็นการรักษาควบคุมและขึ้นอยู่กับการหลอกที่ควบคุมได้ ยาหลอกสามัญรวมถึง ยาเม็ดเฉื่อย การผ่าตัดหลอก และกระบวนการอื่นที่ใช้สารสนเทศเท็จ อย่างไรก็ดี ยาหลอกสามารถมีผลทางบวกอย่างน่าประหลาดใจต่อผู้ป่วยที่ทราบว่า การรักษาที่ให้แก่ตนนั้นปราศจากยาออกฤทธิ์ใด ๆ เมื่อเทียบกับกลุ่มควบคุมที่ทราบว่าไม่ได้รับยาหลอก
หมายเหตุ
หมายเหตุ หรือ เชิงอรรถ คือข้อความที่วางอยู่ที่ตำแหน่งล่างสุดของหน้าในหนังสือหรือเอกสาร หรือที่ตำแหน่งจบบท จบเล่ม หรือข้อความทั้งหมด เนื้อหาของหมายเหตุสามารถใส่ความเห็นของผู้แต่งจากข้อความหลัก หรือการอ้างอิงงานเขียนที่สนับสนุนข้อความ หรือทั้งสองอย่าง การระบุหมายเหตุตามปกติกระทำโดยกำกับตัวเลขแบบตัวยกตามหลังส่วนของข้อความที่อ้างถึงหมายเหตุทันที ตัวอย่างเช่น
ในบางโอกาส ตัวเลขนั้นก็คลุมด้วยวงเล็บโค้งหรือวงเล็บเหลี่ยมเช่น [1] สัญลักษณ์สำหรับการเรียงพิมพ์อย่างเช่นดอกจัน (*) หรือแด็กเกอร์ (†) ก็อาจนำมาใช้สำหรับบ่งชี้ตำแหน่งหมายเหตุด้วย ซึ่งสัญลักษณ์ต่าง ๆ จะถูกใช้ตามลำดับดังนี้ *, †, ‡, §, ‖, ¶ ตามแบบประเพณี เอกสารหลายชนิดอย่างเช่นตารางเดินรถ ใช้สัญลักษณ์แตกต่างกันมากมาย รวมทั้งตัวเลขและตัวอักษรด้วย เพื่อสื่อให้ผู้อ่านทราบถึงหมายเหตุเฉพาะต่าง ๆ
เลมีเซราบล์ (แก้ความกำกวม)
"เลมีเซราบล์ (Les Misérables)" เป็นนิยายของวิกตอร์ อูโก และอาจหมายถึง
โซลอง!
So long ! เป็นซิงเกิ้ลลำดับที่ 30 ของ AKB48 ออกจำหน่ายวันที่ 20 กุมภาพันธ์ พ.ศ. 2556
ซิงเกิ้ล So long ! นี้เป็นซิงเกิ้ลลำดับที่ 6 ที่อยู่ในชุดของเพลงซากุระ ซึ่งเริ่มในเดือนกุมภาพันธ์ พ.ศ. 2549 จากอินดี้เดบิวต์ซิงเกิ้ล "Sakura no Hanabiratachi", เดือนกุมภาพันธ์ พ.ศ. 2551 จากซิงเกิ้ล "Sakura no Hanabiratachi 2008", เดือนมีนาคม พ.ศ. 2552 จากซิงเกิ้ล "10nen Sakura", เดือนกุมภาพันธ์ พ.ศ. 2553 จากซิงเกิ้ล "Sakura no Shiori", เดือนกุมภาพันธ์ พ.ศ. 2554 จากซิงเกิ้ล "Sakura no Ki ni Narou" และในเดือนกุมภาพันธ์ พ.ศ. 2555 จากซิงเกิ้ล "GIVE ME FIVE!"
ซิงเกิ้ลนี้วางจำหน่ายทั้งสิ้น 4 อิดิทชั่น ได้แก่ Type-A, Type-K, Type-B และ Theater Edition
นอกจากนี้ ซิงเกิ้ลนี้ยังเป็นชื่อของละครพิเศษ 3 ตอน "So long !" ซึ่งออกอากาศผ่านทางช่อง NTV และมีเพลงนี้เป็นเพลงประกอบอีกด้วย
เพลงนี้ได้มีการแสดงครั้งแรกผ่านทางรายการทางช่อง TBS "Kayou Kyoku" เมื่อวันที่ 22 มกราคม พ.ศ. 2556 และเป็นครั้งแรกของ วาตานาเบะ มายุ ที่ได้รับตำแหน่งเซ็นเตอร์อีกด้วย
Music Video เพลงนี้จะมีความยาวทั้งสิ้น 64 นาที และได้รับการกำกับภาพยนตร์โดย โอบายาชิ โนบุฮิโกะหมายเหตุ: สมาชิกที่ขึ้น "ตัวหนา" คือตำแหน่งเซ็นเตอร์ของเพลงนั้นๆ
แจ็คผู้สยบยักษ์
แจ็คผู้สยบยักษ์ () เป็นภาพยนตร์ผจญภัย/แฟนตาซีที่เตรียมจัดฉาย ซึ่งอิงจากเทพนิยายเรื่อง "แจ็คผู้ฆ่ายักษ์" และ "แจ็คกับต้นถั่ว" กำกับภาพยนตร์โดยไบรอัน ซิงเกอร์ และนำแสดงโดยนิโคลัส ฮอลท์, เอลินอร์ ทอมลินสัน, สแตนลีย์ ทุชชี, เอียน แม็คเชน, บิล ไนอี และอีวาน แมคเกรเกอร์ เขียนบทภาพยนตร์โดยดาร์เรน เลมเก, คริสโตเฟอร์ แม็คควอร์รี และแดน สตัดนีย์ ภาพยนตร์ได้ถ่ายทอดเรื่องราวของแจ็ค ซึ่งเป็นคนรับจ้างทำไร่นาที่ต้องช่วยเจ้าหญิงให้รอดพ้นจากเหล่ายักษ์ หลังจากที่ได้ก้าวไปสู่โลกของพวกมันอย่างไม่ได้ตั้งใจ
การพัฒนาภาพยนตร์ "แจ็คผู้สยบยักษ์" เริ่มขึ้นในเดือนมกราคม ค.ศ. 2009 ได้มีการว่าจ้างดี. เจ. คารูโซ สำหรับการกำกับภาพยนตร์ โดยในเดือนสิงหาคม คารูโซก็ถูกแทนที่โดยซิงเกอร์ ผู้ซึ่งจ้างให้แม็คควอร์รีเขียนสคริปต์ขึ้นใหม่ในเดือนเมษายน ค.ศ. 2010 การคัดบทตัวละครหลักอยู่ในช่วงเดือนกุมภาพันธ์และมีนาคม ค.ศ. 2011 และการถ่ายทำหลักเริ่มขึ้นในเดือนเมษายน ค.ศ. 2011 ในประเทศอังกฤษโดยใช้สถานที่อย่างซัมเมอร์เซต, กลอสเตอร์เชอร์ และนอร์ฟอล์ก การเปิดตัวของภาพยนตร์ชุดนี้ได้ย้ายกลับมาอยู่หลังการสร้างเพื่อให้มีเวลามากขึ้นสำหรับเทคนิคพิเศษและการตลาด
"แจ็คผู้สยบยักษ์" มีกำหนดเปิดตัว ณ วันที่ 1 มีนาคม ค.ศ. 2013 ในรูปแบบ 2 มิติ และ 3 มิติ
เมื่อแจ็คซึ่งเป็นคนรับจ้างทำไร่นา ได้เดินทางเข้าสู่โลกของเหล่ายักษ์โดยบังเอิญ แล้วสงครามแห่งตำนานก็ได้เริ่มขึ้น แจ็คถูกบังคับให้ต่อสู้ไม่เพียงเพื่อช่วยเหลือชีวิตของตนเอง หากแต่รวมถึงผู้คนที่อยู่ในราชอาณาจักรกับเจ้าหญิงในเดือนมกราคม ค.ศ. 2009 นิวไลน์ซินีมาได้จ้างให้ดี. เจ. คารูโซ ทำการกำกับภาพยนตร์ "แจ็คผู้สยบยักษ์" ซึ่งมีการเล่าตำนาน "แจ็คกับต้นถั่ว" ในแบบฉบับผู้ใหญ่ และเขียนสคริปต์โดยดาร์เรน เลมเก และเขียนใหม่ในภายหลังโดยมาร์ค บอมบ์แบ็ค ในเดือนสิงหาคม ค.ศ. 2009 ได้มีการรายงานว่าไบรอัน ซิงเกอร์ อาจได้รับการแทนที่โดยคารูโซอย่างเป็นทางการในเดือนกันยายน ค.ศ. 2009
การถ่ายทำหลักเริ่มขึ้นในเดือนเมษายน ค.ศ. 2011 ในชนบทของอังกฤษ ในเดือนพฤษภาคม ค.ศ. 2011 การถ่ายทำได้ย้ายไปยังซัมเมอร์เซต ประเทศอังกฤษ เป็นระยะเวลาสองสัปดาห์สำหรับกำหนดการถ่ายทำที่เวลล์ส, เชดดาร์ และสถานที่ลับในมณฑล รวมถึงการถ่ายทำที่มหาวิหารเวลล์ส
อัตราส่วนความสามารถในการจ่ายดอกเบี้ย
อัตราส่วนความสามารถในการจ่ายดอกเบี้ย = กำไรจากการดำเนินงาน / ดอกเบี้ยจ่าย
เป็นอัตราส่วนที่แสดงการเปรียบเทียบว่า กิจการมีกำไรจากการดำเนินงานเป็นกี่เท่าของดอกเบี้ยจ่าย ถ้าอัตราส่วนความสามารถจ่ายดอกเบี้ยสูง 
แสดงว่ากิจการมีกำไรจากการดำเนินงานในปีนั้นเมื่อเปรียบเทียบกับดอกเบี้ยจ่ายแล้วมาก กิจการย่อมมีความสามารถในการจ่ายชำระดอกเบี้ยดีด้วย
รัฐบาลปฏิวัติแห่งสาธารณรัฐอินโดนีเซีย
รัฐบาลปฏิวัติแห่งสาธารณรัฐอินโดนีเซีย (Revolutionary Government of Republic of Indonesia;ภาษาอินโดนีเซีย: "Pemerintah Revolusioner Republik Indonesia"/PRRI)) เป็นรัฐบาลของฝ่ายกบฏในอินโดนีเซีย เริ่มต้นขึ้นเมื่อ 15 กุมภาพันธ์ พ.ศ. 2501 เมื่อมีการรวมกลุ่มของนายทหารและนักการเมืองที่เมืองซูไงดาเระห์ที่จังหวัดสุมาตราตะวันตก และประกาศการจัดตั้งรัฐบาลปฏิวัติผ่านวิทยุบูรัตติงกี กลุ่มนี้เป็นกลุ่มที่ต้องการเปลี่ยนแปลงโครงสร้างรัฐบาลในจาการ์ตา ซึ่งเกิดจากความขัดแย้งระหว่างส่วนกลางกับท้องถิ่น โดยเฉพาะเกาะสุมาตราและเกาะสุลาเวสี รวมทั้งความไม่พอใจของผู้บัญชาการทหารในภูมิภาคต่อการรวมศูนย์อำนาจของทหารแห่งชาติ เหตุการณ์กบฏที่เกิดขึ้น ได้แก่
ในเดือนธันวาคม พ.ศ. 2499 เกิดการจลาจลโดยทหารในสุมาตราตะวันตกและยึดอำนาจจากรัฐบาล และเกิดเหตุการณ์ทำนองนี้ในสุลาเวสีและกาลิมันตันด้วย กลุ่มเปอร์เมสตาซึ่งเป็นขบวนการทหารในสุลาเวสีและเปิดเผยตัวเองในเดือนมีนาคม พ.ศ. 2500 ได้เข้าเป็นพันธมิตรกับกลุ่มกบฏที่สุมาตราเมื่อ 17 พฤศจิกายน พ.ศ. 2501 กลุ่มกบฏเหล่านี้ประกาศต่อต้านซูการ์โนที่มีท่าทีเอียงข้างไปทางฝ่ายคอมมิวนิสต์มากขึ้น ซูการ์โนประกาศกฎอัยการศึกในเดือนมีนาคม พ.ศ. 2500 และเริ่มคุกคามกลุ่มมัสยูมีและยึดธุรกิจของชาวดัตช์ในเดือนพฤศจิกายน พ.ศ. 2500 เพื่อตอบโต้การที่สหประชาชาติไม่ยอมรับสิทธิของอินโดนีเซียเหนืออิเรียนจายา
หลังการประกาศจัดตั้งรัฐบาลของฝ่ายกบฏ ทางส่วนกลางได้ตอบโต้ฝ่ายกบฏอย่างจริงจังในเดือนมีนาคม พ.ศ. 2501 ฝ่ายกบฏเริ่มพ่ายแพ้ในเดือนมิถุนายนปีเดียวกันนั้น แต่ได้ประกาศยอมแพ้อย่างเป็นทางการใน พ.ศ. 2504 สหรัฐอเมริกา ที่สนับสนุนการก่อกบฏครั้งนี้เริ่มถอนความช่วยเหลืออกไปหลังจากที่เครื่องบินถูกยิงตกที่ชายฝั่งของเกาะอัมบนและนักบินถูกจับได้ การปราบปรามกบฏนี้กลายเป็นจุดเปลี่ยนทางการเมืองในอินโดนีเซีย ทำให้ซูการ์โนและทหารส่วนกลางรวบอำนาจได้สำเร็จ และได้จัดการปกครองที่เรียกว่าประชาธิปไตยแบบชี้นำขึ้นตั้งแต่ พ.ศ. 2502
มาวนีโอ
มาวนีโอ (Muonio) เป็นเทศบาลในประเทศฟินแลนด์ เมืองตั้งอยู่ทางภาคเหนือของประเทศ เหนือเส้นอาร์กติกเซอร์เคิล เทศบาลมีประชากร 2,369 คน (31 ธันวาคม ค.ศ. 2012) เมืองครอบคลุมพื้นที่ 2,038.15 ตร.กม. (786.93 ตร.ไมล์) โดยมีพื้นที่น้ำ 133.91 ตร.กม. (51.70 ตร.ไมล์) มีความหนาแน่นประชากร 1.24 คน/ตร.กม. (3.2 คน/ตร.ไมล์) เมืองมาวนีโอเป็นที่รู้จักว่าเป็นเทศบาลที่มีฤดูหนาวยาวนานที่สุดของฟินแลนด์ มีวิทยาลัยการสอนด้านการเล่นสกี
พรรคเชื้อสายดายักแห่งซาราวะก์
พรรคเชื้อสายดายักแห่งซาราวะก์ () เป็นพรรคการเมืองที่มีฐานเสียงเป็นชาวเผ่าดายักเพื่อปกป้องผลประโยชน์ของชนพื้นเมืองในรัฐซาราวะก์ ก่อตั้งเมื่อ พ.ศ. 2526 โดยแยกตัวออกมาจากพรรคแห่งชาติซาราวะก์ของชาวดายัก ผู้ก่อตั้งคือดาโต๊ะ ลีโอ มอจจี และได้เข้าร่วมในแนวร่วมแห่งชาติเมื่อ พ.ศ. 2527 ต่อมา ใน พ.ศ. 2537 ได้เข้าร่วมในรัฐบาลผสมของรัฐ อย่างไรก็ตาม พรรคนี้ไม่สามารถขยายพื้นที่เลือกตั้งและแนวร่วมได้มากนัก
พรรคนี้เคยสลายตัวไปแล้ว 2 ครั้ง ครั้งแรกเกิดขึ้นใน พ.ศ. 2546 และครั้งที่ 2 เกิดขึ้นเมื่อ พ.ศ. 2547 ในที่สุดได้นำไปสู่การก่อตั้งพรรคประชาชนซาราวะก์นำโดยดาโต๊ะ เจมส์ มาซิงและดาโต๊ะซึง ชีหัว
ผีในวัฒนธรรมไทย
ชาวไทยเชื่อว่า ผีสามารถให้คุณหรือให้โทษได้ หากเซ่นสวรวงหรือบูชาไม่ถูกต้อง เช่น ผีขุนน้ำ คือ เทพอารักษ์ประจำต้นน้ำแต่ละสาย ซึ่งสถิตอยู่บนดอยสูง ผีขุนน้ำมักอยู่ตามต้นไม้ใหญ่ ชาวบ้านจะอัญเชิญมาสถิตที่หอผีที่ปลูกอย่างค่อนข้างถาวรใต้ต้นไม้เหล่านี้ ผีขุนน้ำที่อยู่ต้นแม่น้ำใด ก็มักจะได้ชื่อตามแม่น้ำนั้น เช่น ผีปันน้ำ (เทือกเขาผีปันน้ำ ในภาคเหนือ) หรือผีมด และ ผีเมง คือ ผีบรรพบุรุษตามความเชื่อของชาวล้านนา (คำว่า "มด" หมายถึงระวังรักษา) ส่วนผีเมงนี้เข้าใจกันว่ารับมาจากชนเผ่าเม็งหรือมอญโบราณ, ผีเจ้าที่ หรือพระภูมิเจ้าที่ คือผีที่รักษาประจำอยู่ที่ใดที่หนึ่ง เป็นผู้ดูแลรักษาเขตนั้น ๆ ดังนั้น คนโบราณเมื่อเดินทางและหยุดพักที่ใด มักจะบอกขออนุญาตเจ้าที่ทุกครั้ง
นอกเหนือไปจากผีดังกล่าวแล้ว ในแต่ละท้องถิ่นยังมีผีอีกหลายประเภท เช่น ผีกละ หรือ ผีจะกละ เป็นผีที่มักเข้าสิงผู้คนเพื่อเรียกร้องจะกินอาหาร เมื่อเข้าสิงใคร ก็จะแสดงกิริยาผิดปกติไป เมื่อคนสังเกตเห็นก็มักร้องขอกินอาหารและจะกินอย่างตะกละตะกลาม จึงเรียกผีกละตามลักษณะการกิน แต่มักเขียนเป็นผีกะ หรือผีกละยักษ์ เป็นผีที่อยู่รักษาสถานที่ต่างๆ เช่น วัดร้าง, ถ้ำ หรือที่ซึ่งมีสมบัติฝังหรือซ่อนอยู่ ผีกละยักษ์จะคอยพิทักษ์สมบัติเหล่านั้น จนกว่าเจ้าของจะรับทรัพย์สินเหล่านั้นไป ในกรณีผีกละยักษ์ที่อยู่ในวัด เล่ากันว่า มักจะเป็นวิญญาณของพระหรือเจ้าอาวาสที่ผิดวินัย เมื่อตายแล้วไปเกิดไม่ได้ จึงต้องทำหน้าที่พิทักษ์วัดไปจนกว่าจะสิ้นกรรม รูปร่างของผีกละยักษ์ไม่แน่นอน บ้างก็ว่าเป็นหมูตัวใหญ่ที่มีร่างกายเป็นทองแดง บ้างก็ว่าเป็นสุนัขใหญ่สีดำสนิททั้งตัว เป็นต้น
ผี มีความผูกพันกับวิถีชีวิตของชาวไทยมาแต่โบราณ ตั้งแต่เกิดจนกระทั่งตาย จนเกิดเป็นข้อห้าม หรือคะลำ ในภาษาอีสานต่าง ๆ ที่เหมือนกันหรือแตกต่างกันในแต่ละภูมิภาคไป เช่น ห้ามกินเลือด, ห้ามเลี้ยงนกฮูก, นกเค้าแมว, นกแสก, และค้างคาว, ห้ามเคาะจานข้าว, ห้ามกวาดบ้านตอนกลางคืน หรือห้ามเผาศพในวันศุกร์ เป็นต้น
ในวัฒนธรรมร่วมสมัยต่าง ๆ มีผีไทยได้ปรากฏตามสื่อเป็นจำนวนมาก แม่นากพระโขนง ซึ่งเป็นเรื่องเล่าของผีตายทั้งกลมที่เชื่อกันว่าเป็นเรื่องจริงที่เกิดขึ้นในต้นยุครัตนโกสินทร์ นับว่าเป็นผีไทยที่เป็นที่รู้จักกันอย่างกว้างขวาง มีศาลบูชา อยู่ที่วัดมหาบุศย์ เขตสวนหลวง ในปัจจุบัน แม่นากพระโขนง ได้ถูกสร้างเป็นละครโทรทัศน์, ละครเวที ภาพยนตร์ แม้กระทั่งการ์ตูน หรืออะนิเมะชั่นต่าง ๆ มากมาย ตั้งแต่ยุคภาพยนตร์เงียบ ในปี พ.ศ. 2479 ทั้งให้ความรู้สึกน่ากลัว หรือแม้กระทั่งขบขันหรือล้อเลียน หรือ กระสือ ผีผู้หญิงที่ถอดหัวเหลือแต่ไส้กับอวัยวะต่าง ๆ เรืองแสงได้ ล่องลอยหาของสดของคาว และมูตรคูถต่าง ๆ ในเวลากลางคืน กินเป็นอาหาร ก็เป็นผีอีกประเภทหนึ่งเช่นกันที่มักถูกถ่ายออดออกมาในสื่อประเภทนี้ ร่วมกับผีปอบ ที่ "บ้านผีปอบ" กลายเป็นภาพยนตร์ไทยที่มีจำนวนภาคต่อมากที่สุด (จนถึงปัจจุบัน พ.ศ. 2556-14 ภาค)
การสละตำแหน่งพระสันตะปาปา
การสละตำแหน่งพระสันตะปาปา () เป็นการที่พระสันตะปาปาแห่งคริสตจักรโรมันคาทอลิกทรงลาออกจากตำแหน่งด้วยความสมัครพระทัย เนื่องจากตามปรกติแล้วพระสันตะปาปาทรงอยู่ในตำแหน่งจนกว่าจะสิ้นพระชนม์ จึงไม่บ่อยนักที่พระสันตะปาปาจะทรงสละตำแหน่ง ในประวัติศาสตร์มีพระสันตะปาปาเพียงห้าพระองค์เท่านั้นที่ทรงสละตำแหน่ง ทั้งห้าครั้งเกิดขึ้นในช่วงคริสต์ศตวรรษที่ 11 และ 15 แต่มีข้อโต้แย้งว่า สี่ครั้งแรกเกิดขึ้นระหว่างคริสต์ศตวรรษที่ 3 ถึง 11 สมเด็จพระสันตะปาปาเบเนดิกต์ที่ 16 พระสันตะปาปาพระองค์ปัจจุบัน ได้ทรงประกาศว่า จะทรงสละตำแหน่งโดยให้มีผลตั้งแต่วันที่ 28 กุมภาพันธ์ ค.ศ. 2013 ทั้งนี้ พระสันตะปาปาที่ทรงสละตำแหน่งเป็นพระองค์ก่อนหน้า คือ สมเด็จพระสันตะปาปาเกรกอรีที่ 12 เมื่อ ค.ศ. 1415
คำว่า "สละบัลลังก์" (abdication) นั้น แม้นิยมใช้กันในทางสนทนา แต่ไม่ใช่ในเอกสารราชการของพระศาสนจักร
ประมวลกฎหมายพระศาสนจักรฝ่ายโรมันคาทอลิกบัญญัติถึงการสละตำแหน่งพระสันตะปาปาไว้ในข้อ 332 วรรค 2 ว่า
"หากเกิดกรณีที่พระสันตะปาปาสละตำแหน่งของท่าน เพื่อให้การสละตำแหน่งมีผล ต้องให้การสละตำแหน่งนั้นเป็นไปอย่างอิสระ และต้องแสดงเจตจำนงนี้อย่างถูกต้อง โดยไม่จำเป็นให้ผู้ใดยอมรับการสละตำแหน่งดังกล่าว"
"If it should happen that the Roman Pontiff resigns his office (munus), it is required for validity that he make the resignation freely and that it be duly manifested, but not that it be accepted by anyone"
None but the lonely heart
None but the lonely heart โอปุสที่ 6 เพลงที่ 6 () เป็นผลงานประพันธ์ดนตรีเพื่อขับร้องและบรรเลงด้วยเปียโน ผลงานของปีเตอร์ ไชคอฟสกีในปี ค.ศ. 1869 เป็นผลงานชิ้นที่ 6 ในชุดเพลงรักหกเพลง (โอปุสที่ 6) ของไชคอฟสกี โดยใช้คำร้องจากบทกวีภาษารัสเซียของเลฟ อะเล็กซานโดรวิช เม ซึ่งแปลมาจากนวนิยายภาษาเยอรมันในปี ค.ศ. 1795 "Wilhelm Meisters Lehrjahre" ของเกอเทอ
ไชคอฟสกีจัดแสดงรอบปฐมทัศน์ดนตรีเพลงนี้เมื่อปี ค.ศ. 1870 ที่มอสโก และในปี ค.ศ. 1871 ที่เซนต์ปีเตอร์สเบิร์ก
นิวต์หางใบพาย
นิวต์หางใบพาย หรือ ซาลาแมนเดอร์หางใบพาย () เป็นซาลาแมนเดอร์ในกลุ่มของนิวต์ หรือซาลาแมนเดอร์ขนาดเล็ก ในสกุล "Triturus" (มาจาก ไทรทัน บุตรชายของโพไซดอน เทพเจ้าแห่งมหาสมุทรตามเทพปกรณัมกรีก และภาษากรีกคำว่า "ura" หมายถึง "หาง")
ลักษณะเด่นของนิวต์หางใบพาย คือ มีส่วนหางที่แผ่แบนเหมือนใบพายหรือครีบปลา มีช่วงชีวิตยาวนานอยู่ในน้ำมากกว่านิวต์สกุลอื่น ๆ โดยที่ขณะเป็นตัวอ่อนหรือตัวเต็มวัย ลักษณะหางที่เป็นใบพายก็ยังคงลักษณะเดิมไม่เปลี่ยนแปลง
มีขนาดลำตัวประมาณ 9-12 เซนติเมตร ในชนิดที่มีขนาดใหญ่อาจยาวได้ถึง 16 เซนติเมตร ในบางชนิดมีแผ่นหนังที่ดูคล้ายหงอนหรือครีบหลังที่สันหลังของลำตัวไปถึงส่วนหางด้วยซึ่งดูเป็นจุดเด่น ลำตัวมักมีสีน้ำตาลหรือสีเทาเข้ม มีลายประหรือจุดสีสันต่าง ๆ แตกต่างออกไปตามและชนิด และยิ่งจะมีความเด่นชัดขึ้นโดยเฉพาะในช่วงฤดูผสมพันธุ์
มีการขยายพันธุ์และวางไข่เหมือนกับนิวต์สกุลอื่น วางไข่ครั้งละ 100-200 ฟอง หรือในชนิดที่มีจำนวนมากอาจได้ถึง 300-400 ฟอง พบกระจายพันธุ์ในป่า หรือลำห้วย หรือทะเลสาบในแถบเทือกเขาในระดับความสูงต่าง ๆ กันในทวีปยุโรป จนถึงบางส่วนของรัสเซีย และภูมิภาคตะวันออกกลาง
ในการเลือกคู่ผสมพันธุ์ นิวต์ตัวผู้จะมารวมตัวกันเป็นกลุ่มในบริเวณแหล่งน้ำที่อาศัยแล้วกำหนดพื้นที่ของตนเองขึ้นมาและป้องกันพื้นที่ไว้จากตัวผู้ตัวอื่นด้วยการแสดงท่าทางและการต่อสู้ นิวต์ตัวเมียที่เคลื่อนย้ายไปตามพื้นที่แต่ละแห่งได้รับการต้อนรับจากตัวผู้ที่เป็นเจ้าของพื้นที่ด้วยการแสดงท่าทาง เช่น แผ่กางครีบหลัง หรือครีบหาง แสดงสีสันที่สดใสตามลำตัว เป็นต้น
จำแนกออกได้ 7 ชนิด (บางข้อมูลแบ่งออกเป็น 8)
เดอะ คอมเมเดียน ไทยแลนด์
เดอะ คอมเมเดียน ไทยแลนด์ () เป็นรายการเรียลลิตีโชว์ มีจุดประสงค์เพื่อค้นหา "เอนเตอร์เทนเนอร์" เป็นตัวแทนถ่ายทอดศาสตร์ตลกและศิลปวัฒนธรรมไทย เพื่อรับรางวัลมากมายพร้อมกับโอกาสที่จะได้ก้าวเข้าสู่วงการบันเทิง
คริสตจักรกรุงโรม
คริสตจักรโรมันอันศักดิ์สิทธิ์ (Holy Roman Church) คริสตจักรโรมัน (Roman Church) หรือคริสตจักรกรุงโรม () ในปัจจุบันอาจหมายถึง
ในทางประวัติศาสตร์ อาจหมายถึง
อัลไพน์นิวต์
อัลไพน์นิวต์ (; ) เป็นซาลาแมนเดอร์ขนาดเล็กชนิดหนึ่ง ประเภทนิวต์ จัดอยู่ในกลุ่มนิวต์หางใบพาย (เดิมเคยใช้ชื่อวิทยาศาสตร์ว่า "Triturus alpestris" และ"Mesotriton alpestris" แต่ปัจจุบันได้มีการอนุกรมวิธานกันใหม่ จึงกลายเป็นชื่อพ้องไป และทำให้กลายเป็นเพียงชนิดเดียวเท่านั้นที่อยู่ในสกุล "Ichthyosaura")
อัลไพน์นิวต์ มีลักษณะลำตัวสีน้ำเงินเข้ม เจือด้วยจุดกลมเล็ก ๆ สีดำและขาว โดยเฉพาะในช่วงฤดูผสมพันธุ์สีจะยิ่งเข้มสวยขึ้น แต่โดยปกติแล้วสีตามลำตัวจะเป็นสีน้ำตาล มีความยาวเต็มที่ประมาณ 9-12 เซนติเมตร อาศัยอยู่ในป่าแถบเทือกเขาแอลป์ ในระดับความสูงที่ไม่มากนัก หรือพบได้กระทั่งสวนหลังบ้านที่มีแอ่งน้ำขัง หรือพื้นที่ชุ่มน้ำในพื้นที่ราบ ในเวลากลางวันจะหลบซ่อนอยู่ใต้ดิน ออกหากินในเวลากลางคืน มีถิ่นกระจายพันธุ์ทั้งในทวีปยุโรปตอนใต้และตอนเหนือ
อัลไพน์นิวต์เป็นนิวต์ หรือซาลาแมนเดอร์ชนิดหนึ่ง ที่นิยมเลี้ยงกันเป็นสัตว์เลี้ยง
ฉัตรพันธ์ เดชกิจสุนทร
นายฉัตรพันธ์ เดชกิจสุนทร (สกุลเดิม: กระต่าย) ได้รับประทานนามสกุลจากสมเด็จพระสังฆราชสกลมหาสังฆปรินายกเป็นเดชกิจสุนทร ปัจจุบันดำรงตำแหน่งสมาชิกสภาผู้แทนราษฎร เขต 2 จังหวัดกาญจนบุรี พรรคประชาธิปัตย์
นายฉัตรพันธ์ เดชกิจสุนทร (ชื่อเล่น: แมน) เกิดเมื่อวันที่ 20 เมษายน พ.ศ. 2513 ที่ตำบลหนองขาว อำเภอท่าม่วง จังหวัดกาญจนบุรี เป็นบุตรของนายม่วง กับนางน้ำจืด กระต่าย ฉัตรพันธ์ เดชกิจสุนทร ได้รับเลือกตั้งเป็นสมาชิกสภาผู้แทนราษฎร เขต 2 จ.กาญจนบุรี พรรคประชาธิปัตย์ ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 เมื่อวันที่ 3 กรกฎาคม พ.ศ. 2554 นายฉัตรพันธ์ได้รับเลือกตั้งแบบพลิกความคาดหมาย โดยได้รับการเลือกตั้งเป็นสมาชิกสภาผู้แทนราษฎร เขต 2 จังหวัดกาญจนบุรี ด้วยคะแนน 45,540 คะแนน ชนะพล.ต.ศรชัย มนตริวัต สังกัดพรรคเพื่อไทย และนายสันทัด จีนาภักดิ์ สังกัดพรรคภูมิใจไทย
ฉัตรพันธ์ เดชกิจสุนทร ถือได้ว่าเป็นนักการเมืองอีกคนหนึ่งที่ได้รับการกล่าวขานถึง ว่าเป็นผู้ที่อุทิศเวลาให้แก่การประชุมสภาผู้แทนราษฎร และทำหน้าที่ในสภาผู้แทนราษฎรอย่างเหมาะสม ในบรรดา ส.ส. เป็นที่รู้กันว่า เขาเป็น ส.ส.ที่นำปัญหาความเดือดร้อนของประชาชนที่ได้ประสบมาหรือรับฟังจากประชาชนที่มาร้องทุกข์ ตั้งกระทู้ถามและปรึกษาหารือปัญหาที่เกี่ยวกับความเดือดร้อนของประชาชนต่อประธานรัฐสภาและประธานสภาผู้แทนราษฎรอยู่เสมอ เพื่อนำเสนอปัญหาส่งต่อให้รัฐบาลและหน่วยราชการที่เกี่ยวข้องทำการช่วยเหลือประชาชนตามข้อร้องเรียนต่อไป
นอกจากนี้ ฉัตรพันธ์ เดชกิจสุนทร ได้รับการตั้งฉายาจากชาวกาญจนบุรีว่า "ส.ส.แมน" ผู้แทน..หัวใจประชาชน เพราะตลอดเวลาที่ผ่านมา เขามีความเสมอต้นเสมอปลาย มีความอ่อนน้อมถ่อมตน และลงพื้นที่พบปะเยี่ยมเยียนเพื่อรับฟังปัญหาของประชาชนอย่างต่อเนื่องนั่นเอง แต่ในทางกลับกันเขามีลักษณะประการหนึ่ง ถ้ามีเรื่องที่ประชาชนถูกรังแกหรือไม่ได้รับความเป็นธรรม เขาก็ทำหน้าที่ปกป้องดูแลช่วยเหลืออย่างกล้าหาญอยู่เสมอ เล่ากันว่าครั้งหนึ่งมีชาวบ้านเคยถาม "ส.ส.แมน" ว่า ได้เป็นผู้แทนแล้วจะทำอะไรให้ฉัน ? เขาตอบอย่างสุภาพ แต่หนักแน่นว่า "ผมจะทำงานด้วยหัวใจ หูสองหู ตาสองตาของผม จะได้ยินและมองเห็นปัญหาเหมือนที่ประชาชนมอง ผมจะไม่ทำเรื่องที่เสียหาย แต่จะทำงานหนักให้คุ้มค่ากับภาษีจากประชาชน และจะทำสิ่งที่เป็นประโยชน์กับคนเมืองกาญจน์ กับประชาชนและประเทศชาติครับ”
ฮิปปาซุส
ฮิปปาซุส (; , "Híppasos"; 5th century BC) จากเมือง Metapontum ใน มันยากราเซีย เป็นนักปรัชญาในสำนักพีทาโกรัส บางคนเชื่อและยกย่องเขาว่าเป็นผู้ค้นพบจำนวนอตรรกยะ การค้นพบนี้ทำให้พีทาโกรัสตกใจเป็นอย่างมากเนื่องจากพีทาโกรัสเชื่อว่าทุกจำนวนสามารถเขียนได้อยู่ในรูปเศษส่วนหรือก็คือเป็นจำนวนตรรกยะเสมอ ตามตำนานฮิปปาซุสจมน้ำตายเพราะถูกเทพเจ้าลงโทษในการค้นพบของเขา ซึ่งมีผู้สันนิษฐานว่าอันที่จริงแล้ว ฮิปปาซุสถูกฆาตกรรมโดยพีทาโกรัสหรือลูกศิษย์ของพีทาโกรัสจากการที่การค้นพบนี้ไปขัดความเชื่อดังกล่าว แต่ก็มีบางคนเชื่อว่าเขาถูกฆาตกรรมจากการทรยศและอ้างว่าตนเองเป็นผู้ประดิษฐ์ทรงสิบสองหน้าในทรงกลมได้
เกล็ด
เกล็ด หมายถึง แผ่นแข็งที่เติบโตออกจากผิวหนังสัตว์หลายชนิด
อาจหมายถึง
สกุลมะเขือ
สกุลมะเขือ ("Solanum") ประกอบด้วยพืชปีเดียวและพืชสองปีมากมายหลายชนิด ปัจจุบัน มีอยู่ประมาณ 1,500-2,000 สปีชีส์ กลุ่มใบและผลมีเนื้อหลายเมล็ดของมันมีพิษ โดยสารหลักที่ออกฤทธิ์ คือ โซลานิน ซึ่งอาจทำให้ชักและเสียชีวิตได้หากรับประทานในปริมาณมาก
นิวต์หงอนใหญ่
นิวต์หงอนใหญ่ หรือ นิวต์หงอนเหนือ (; ) เป็นซาลาแมนเดอร์จำพวกนิวต์ชนิดหนึ่ง จำพวกซาลาแมนเดอร์หางใบพาย
เป็นซาลาแมนเดอร์ที่คงรูปร่างความเป็นวัยอ่อนไว้เมื่อเข้าสู่วัยเจริญพันธุ์แล้วก็ตาม จัดเป็นซาลาแมนเดอร์หรือนิวต์อีกชนิดหนึ่งที่มีสีสันสดใส แลดูสวยงาม โดยปกติมีลำตัวสีเทาเข้ม มีลายกระกระจายสีดำ บางครั้งบนจุดสีเหลืองหรือส้มไปจนสีเงินที่หางด้วย มีจุดเด่น คือ มีแผ่นครีบเหมือนหงอนตั้งแต่ส่วนหัวไปจรดหาง
เมื่อถึงฤดูผสมพันธุ์ ตัวผู้จะมารวมตัวกันเป็นกลุ่มในบริเวณแหล่งน้ำที่อาศัยแล้วกำหนดพื้นที่ของตนเองขึ้นมาและป้องกันพื้นที่ไว้จากตัวผู้ตัวอื่นด้วยการแสดงท่าทางและการต่อสู้ นิวต์ตัวเมียที่เคลื่อนย้ายไปตามพื้นที่แต่ละแห่งได้รับการต้อนรับจากตัวผู้ที่เป็นเจ้าของพื้นที่ด้วยการแสดงท่าทาง เช่น แผ่กางครีบหลัง หรือครีบหาง แสดงสีสันที่สดใสตามลำตัว เป็นต้น ในขณะที่ตัวเมียก็จะมีแถบสีส้มเล็ก ๆ คาดที่โคนหาง วางไข่ในน้ำประมาณครั้งละ 200 ฟอง
พบกระจายพันธุ์ในป่าแถบเทือกเขาแอลป์ ในทวีปยุโรป และบริเวณรอบ ๆ ทะเลดำ ชอบอาศัยในที่ชื้นแฉะและบริเวณที่มีมอสส์ขึ้น
การแฮชแบบม้วน
การแฮชแบบม้วน () เป็นฟังก์ชันแฮชที่ใช้แฮชข้อมูลภายในกรอบที่ค่อย ๆ เลื่อนไปเรื่อย ๆ โดยเมื่อมีการเลื่อนกรอบขึ้น จะสามารถคำนวณค่าแฮชใหม่ได้โดยนำค่าของการแฮชครั้งก่อนมาคำนวณอย่างรวดเร็ว
การแฮชแบบม้วนมีบทบาทสำคัญในขั้นตอนวิธีของราบิน-คาร์ป (ดูเพิ่มด้านล่าง) และขั้นตอนวิธีเช็คซัมชื่อ Adler-32 ซึ่งใช้ในโปรแกรมอาร์ซิงค์
ขั้นตอนวิธีของราบิน-คาร์ปใช้ฟังก์ชันการแฮชที่ง่ายมากซึ่งประกอบไปด้วยการบวกและ การคูณเท่านั้น พิจารณาข้อมูลนำเข้าที่มีข้อมูล formula_1 ตัวและขณะนี้มีกรอบขนาด formula_2 อยู่ในช่วง formula_3 จะได้ว่า
formula_4
เมื่อ formula_5 เป็นค่าคงที่ และ formula_6 เป็นข้อมูลที่อยู่ในกรอบดังกล่าว
เพื่อที่จะไม่ให้ค่า formula_7 ใหญ่มากเกินไป จึงให้การดำเนินการทุกขั้นตอนอยู่ภายใต้มอดุโล formula_8 การเลือกค่า formula_5 และ formula_8 ที่ไม่เหมาะสมอาจทำให้ฟังก์ชันแฮชมีโอกาสเกิดความผิดพลาดเชิงบวกสูง ซึ่งการเลือกที่ดีที่สุดคือค่า formula_5 และ formula_8 ควรจะเป็นจำนวนเฉพาะสัมพัทธ์กัน ดูรายละเอียดเพิ่มเติมที่ linear congruential generator
สมมุติว่าขณะนี้กรอบอยู่ในช่วง formula_13 จะสามารถดำเนินการดังนี้ได้
โซนี่ เอ็กซ์พีเรีย ที
โซนี่ เอ็กซ์พีเรีย ที () (LT30p) เป็นสมาร์ตโฟน ที่ใช้ระบบปฏิบัติการแอนดรอยด์ ผลิตโดยโซนี่ เปิดตัวเมื่อวันที่ 29 สิงหาคม พ.ศ. 2555 โดยมาพร้อมชิพเซ็ต ควอล์คอมม์ สแนปดรากอน เอส 4 (MSM8260A) ซึ่งโทรศัพท์เครื่องนี้ได้เป็นโทรศัพท์ที่มาพร้อมคุณสมบัติต่างๆจากภาพยนตร์เรื่อง Skyfall
ยาทาเล็บ
ยาทาเล็บ () คือเครื่องสำอางประเภทหนึ่งที่ใช้ตกแต่งเล็บของมนุษย์ ให้มีความสวยงาม
นักประวัติศาสตร์ได้พบหลักฐานความเป็นมาของยาทาเล็บว่าใน 3,000 ปีก่อนคริสต์ศักราช ชาวจีนได้ใช้กัมอารบิก, ไข่ขาว, เจลาติน และขี้ผึ้ง เพื่อทำยาทาเล็บ ต่อมาได้พบหลักฐานว่าชาวอียิปต์ใช้เฮนน่ามาทาเล็บ แล้วในช่วงราชวงศ์โจวเล็บจะเป็นการแสดงฐานะทางสังคม เพราะสีนิยมทำเป็นสีทองและสีเงิน และต่อมาพระบรมวงศานุวงศ์จึงได้ใช้ยาทาเล็บตามยศทาเป็นสีดำและสีแดง ยกเว้นผู้หญิงที่ได้รับอนุญาตทาสีอ่อน หากทาเล็บไม่ถูกสีตามยศจะถูกลงโทษ จนมาถึงปัจจุบันยาทาเล็บได้มีการพัฒนาเป็นหลากหลายรูปแบบมากยิ่งขึ้น
ยาทาเล็บในปัจจุบันมีการเพิ่มสีสันหลากหลายเฉดสีที่แปลกใหม่ พร้อมกับลูกเล่นในยาทาเล็บเพื่อเพิ่มความสวยงาม เช่น การใส่กากเพชร และมีการพัฒนาคุณสมบัติของยาทาเล็บมายิ่งขึ้น
คาเรน แกรนท์ นักวิเคราะห์อาวุโส จากบริษัทวิจัยตลาด เอ็นพีดี กรุ๊ป ได้เปิดเผยเกี่ยวกับการพัฒนาของยาทาเล็บในปัจจุบันว่า ""สินค้าเกี่ยวกับการตกแต่งเล็บทุกวันนี้มาในทุกรูปแบบและรูปลักษณ์ ทั้งยังกลายเป็นเครื่องประดับที่ขาดไม่ได้สำหรับการแต่งตัว ยาทาเล็บเป็นอุปกรณ์เสริมแฟชั่นที่ช่วยเสริมให้ยอดขายของบรรดาผู้ผลิตเครื่องสำอางกระฉูดขึ้นด้วยเช่นกัน""
ปีเตอร์ ฟิลิปส์ ผู้อำนวยการฝ่ายสร้างสรรค์ผลิตภัณฑ์เครื่องสำอางของชาแนล ให้ความเห็นว่าเกี่ยวกับยาทาเล็บกับผู้บริโภคว่า ""ผู้บริโภคพร้อมที่จะทดลองยาทาเล็บสีสันและลวดลายใหม่ๆมากขึ้น สำหรับผู้หญิงที่ไม่กล้าย้อมผมสีแดงเจิดจ้าหรือไม่กล้าสวมกระโปรงรัดรูปทรงดินสอ เธอมักจะกล้าลองทาเล็บสีเขียวนีออนหรือลวดลายแปลกๆ เพราะมันอยู่ห่างไกลใบหน้า""
นอกจากยาทาเล็บจะมีการพัฒนามากยิ่งขึ้น ยอดจำหน่ายของยาทาเล็บในปัจจุบันนั้นยังดีขึ้น โดยจากข้อมูลการสำรวจของเอ็นพีดีพบว่า ยาทาเล็บโดยรวมในการค้าของประเทศสหรัฐอเมริกา ทำยอดจำหน่ายถึง 710 ล้านดอลลาร์สหรัฐฯ เมื่อปี พ.ศ. 2554 มีการเติบโต 67% สำหรับกลุ่มผู้จำหน่ายตามห้างสรรพสินค้า และโตขึ้น 29% สำหรับกลุ่มผู้จำหน่ายในร้านค้าทั่วไป (เป็นอัตราการเติบโตเมื่อเทียบกับปี พ.ศ. 2553)
ยาทาเล็บมีผลต่อสุขภาพ ต่อไปนี้
รศ. พญ.พรทิพย์ ภูวบัณฑิตสิน สาขาตจวิทยา ภาควิชาอายุรศาสตร์ คณะแพทยศาสตร์ จุฬาลงกรณ์มหาวิทยาลัย ได้มาบอกกล่าวเกี่ยวกับโทษของยาทาเล็บเกี่ยวกับการแพ้ของยาทาเล็บ ซึ่งเกิดจากสีที่ผสมในยาทาเล็บจะต้องใช้ชนิดไม่ละลายเข้าในเนื้อเล็บ ในยาทาเล็บส่วนมากมีสารฟอร์มาลินเจืออยู่ เพื่อเพิ่มความแข็งของเล็บ สารเหล่านี้ก่อให้เกิดการระคายเคืองหรือแพ้ได้ สำหรับยาทาเล็บแบบสีมุก จะผสมด้วยผงกวานีน ซึ่งได้จากเกล็ดปลา อาจก่อให้เกิดการแพ้ได้ในบางราย แต่ส่วนใหญ่การแพ้ยาทาเล็บจะไม่มีผื่นบริเวณรอบเล็บ เพราะในขณะทาเล็บผู้ทาต้องระมัดระวังไม่ให้ยาทาเล็บโดนผิวหนัง ดังนั้นรอยผื่นแพ้ยาทาเล็บมีลักษณะรอยแดงเป็นทางยาวพบในบริเวณใบหน้า หนังตา แก้ม รอบ ๆ ปาก ด้านข้างคอ หรือบริเวณหน้าอก เพราะในขณะรอให้ยาทาเล็บแห้งผู้ทาเล็บอาจขยับทำกิจกรรมต่าง ๆ ยาทาเล็บที่ยังไม่แห้งสนิทจึงสัมผัสผิวหนังในบริเวณดังกล่าว ส่วนยาทาเล็บเมื่อแห้งสนิทจะไม่ทำให้เกิดการแพ้
โปลีน ดูว์ครุแอ
โปลีน กรัส มากี ดูว์ครุแอ (, เกิด 4 พฤษภาคม พ.ศ. 2537) พระธิดาในเจ้าหญิงสเตฟานีแห่งโมนาโก กับนายดาเนียล ดูว์ครุแอ อดีตราชองครักษ์ส่วนพระองค์
โปลีน ดูว์ครุแอ เกิดเมื่อวันที่ 26 พฤศจิกายน พ.ศ. 2535 ณ โรงพยาบาลกลางเจ้าหญิงเกรซ เขตมอนเตการ์โล พระธิดาในเจ้าหญิงสเตฟานีแห่งโมนาโก กับนายดาเนียล ดูว์ครุแอ อดีตราชองครักษ์ส่วนพระองค์ของเจ้าหญิง เจ้าหญิงสเตฟานีทรงมีความสัมพันธ์กับองค์รักษ์ส่วนพระองค์ ทำให้เจ้าชายแรนีเยที่ 3 แห่งโมนาโก พระราชทานให้ทั้งสองเสกสมรสกัน เมื่อวันที่ 1 กรกฎาคม พ.ศ. 2538 โปลีน ดูว์ครุแอมีพี่ชายร่วมบิดา-มารดาคือ หลุยส์ ดูว์ครุแอ (เกิด พ.ศ. 2535) ต่อมาบิดาและพระมารดาของโปลีนได้หย่ากันในปี พ.ศ. 2539
หลังจากการเปลี่ยนแปลงกฎมนเทียรบาลตามพระราชประสงค์ของเจ้าชายแรนีเยที่ 3 องค์อธิปัตย์แห่งโมนาโกในปี ค.ศ. 2002 มีผลปรากฏว่าพระโอรสและพระธิดาโดยถูกต้องตามกฎหมายสามารถขึ้นครองราชย์ได้ ดังนั้นโปลีน ดูว์ครุแอ พระธิดาของเจ้าหญิงสเตฟานี จึงมีสิทธิในการครองราชย์แม้ว่าจะหย่าขาดจากกันภายหลังของบิดาและพระมารดา ปัจจุบันโปลีน ดูว์ครุแออยู่ในลำดับที่ 8 ของลำดับการสืบราชบัลลังก์
การชักจากไข้สูง
การชักจากไข้สูงคืออาการชักที่เกิดร่วมกับภาวะไข้สูง ส่วนใหญ่พบในเด็กอายุ 6 เดือน ถึง 6 ปี (ส่วนน้อยคือเพียง 10% เกิดในเด็กอายุมากกว่า 3 ปี) เด็กผู้ชายพบบ่อยกว่าเด็กผู้หญิงเป็นสองเท่า
คาเมนไรเดอร์ ปะทะ ซุปเปอร์เซนไต ปะทะ ตำรวจอวกาศ มหาศึกรวมพลังฮีโร่ Z
คาเมนไรเดอร์ ปะทะ ซุปเปอร์เซนไต ปะทะ ตำรวจอวกาศ มหาศึกรวมพลังฮีโร่ Z () เป็นภาพยนตร์ที่นำ 4 ภาพยนตร์โทคุซัทสึซีรีส์ระหว่าง ซูเปอร์เซนไท, มาสค์ไรเดอร์ ซีรีส์, อุลตร้าแมน ซีรีส์ และเมทัลฮีโร ซีรีส์ ผลิตโดยโตเอะคัมปานี เริ่มฉายในโรงภาพยนตร์ในญี่ปุ่นเมื่อวันที่ 27 เมษายน ค.ศ. 2018
วายร้ายแห่งจักรวาลอย่างองค์กรชอคเกอร์ได้กลับมาอีกครั้ง คราวนี้มันกลับมาพร้อมกับพลังอันยิ่งใหญ่และขนานนามตัวเองว่า "สเปซชอคเกอร์" ซึ่งนอกจากพลังวิทยาศาสตร์อันล้ำยุคของพวกมันแล้ว สเปซชอคเกอร์ยังได้ครอบครองอำนาจเวทมนตร์สุดมหัศจรรย์เอาไว้อีกด้วย
ในขณะเดียวกันสหพันธ์ตำรวจแห่งจักรวาลได้มีคำสั่งให้ "เกคิ จูมอนจิ" หรือ "เกียบัน Type G" ลงมาบนโลกเพื่อทำภารกิจจับเป็น "โซมะ ฮารูโตะ" หรือคาเมนไรเดอร์วิซเซิร์ดนั่นเอง แต่เมื่อการต่อสู้ของตำรวจอวกาศและไรเดอร์จอมเวทย์จบลง พวกเค้าก็พบว่าสเปซชอคเกอร์นั้นอยู่เบื้องหลังเรื่องราวทั้งหมด
อีกด้านหนึ่งโกบัสเตอร์ก็ได้พบกับหุ่นยนต์ลูกบอลสีเหลืองที่ตกมาจากอวกาศอย่าง "ไซโครอน" ดูเหมือนว่าไซโครอนจะเป็นผู้กุมความลับของพวกสเปซชอคเกอร์เอาไว้ และในตอนนั้นเองพวกสเปซชอคเกอร์ก็ควบคุมพลังเวทมนตร์เอาไว้ไม่อยู่ ผลจากความบ้าคลั่งนั้นเองทำให้โลกกำลังจะถึงจุดจบในไม่ช้า
โทคุเมย์ เซนไท โกบัสเตอร์ส VS ไคโซคุ เซนไท โกไคเจอร์ THE MOVIE
โทคุเมย์ เซนไท โกบัสเตอร์ส vs ไคโซคุ เซนไท โกไคเจอร์ เดอะมูฟวี () เป็นภาพยนตร์ซีรีส์ซูเปอร์เซนไทผลิตโดยโตเอะ คัมปะนี โดยได้นำซีรีส์ โกบัสเตอร์ส และโกไคเจอร์มาทำเป็นภาพยนตร์ เริ่มออกฉายในประเทศญี่ปุ่นเมื่อวันที่ 19 มกราคม ค.ศ. 2013 cละเป็นการปรากฏตัวครั้งแรกของขบวนการนักสู้ลำดับที่ 37 คือ เคียวริวเจอร์